مسارات الرعب 2 


وسام سعيد 


دار دون 


لتحویل الکتب النادرة الی صيغة نصية 
قام بالتحویل لهذا الکتاب: 


E-BOOK 


کلمه مهمة: 


هذا العمل هو بمثابة خدمة حصرية للمکفوفین» من منطلق حرص الجمیع على تقدیم ما آمکن من دعم للإنسان الکفیف» 
الذي پچ آکثر من غيره للدعم الاجتماعي والعلمي والتقني بحیث تعينه خدماتنا هذه على ممارسة حیاته باستقلالية 
وراحة» وتعزز لديه الثقة بالنفس والاندماج بالمجتمع بشكل طبيي. 

وبسبب شح الخدمات المتوفرة للمكفوفين حرصنا على توفير خدمات نوعية تساعد الكفيف ف المجالات التعليمية 
العلمية والثقافية وذلك بتسخير ما يتوفر من تقنيات خاصة لتحويل الكتب الي نصوص تكون بين أيديهم بشكل مجاني» 
ويمكن لبرامج القراءة الخاصة بالمكفوفين قراءتها. 


مع تحيات: 


فريق -متميزون- 


مسارات الرعب (۲) 
هیستیریا الصور 
رواية.. 
وسام سعيد 


لقد ولى زمن الطمأنينة. . وآن تغط مسترسلاً في نوم عمیق. .الآن لا وقت.. فقد اندفع هدیر 
صرخات الضحايا.. من البوابة (ن).. فلا راد لشره. ۰ رباخها الساخنة تقترب.. هل شممتها؟ انها 
الآن خلفك. 

لقد وقع في مرى حممها الغاضبة 3 أشخاص اختارهم القدر. . ليجدوا أنفسهم متورطين 2 
قصصها التي لا تنتهي. . إنه فريق (مسارات نون السوداء)» الذى تکون تلقائياًء ولیس اختیاربا.. 
وهم كالتالي: 


١‏ - الدكتور مريد 


طبيب نفسي في أواخر الأريعينيات.. يمتلك واحدة من أكبر مستشفيات العلاج النفسي والادمان 
في مصر.. یسیع دائما لاكتشاف كل جديد في مجاله. 


۲ - حمزة التاجی 

شاب ثلاثيي.. لا يجد روحه إلا بين دفتى كتاب أو أمام «اللابتوب» الخاص به»ء لا يتوقف عن 
الإبحار في عالم (الباراسيكولوجي) وعلم النفس الموازي وعلم الخوارق» وقصص الأشباح» 
وتناسخ الأرواح» والقوى غير المرئية. 


۳ - نزار غنيم 

كاتب صحفي في مطلع الأريعينيا يات. . يتمتع بقدرات خاصة في الرياضة الروحية» وتمارين التحكم 
النفسي والذهني نتيجة لتصوفه وحبه لآل البيت» ورغبته العميقة في الحياة.. يعشق المرح 2 
أعتى لحظات احتباس الأنفاس. 

٤‏ - فدوى عبد الدايم 


صحفية حوادث تبلغ من العمر 71 عاماً.. تمتلك ذكاءً حاداً وشجاعة تليق بطبيعة عملها.. 
ولكن جمالها وبراءتها الملفتان لم يشفعا لها فيما ستقبل عليه من أهوال جراء دخولها عالم 
(ن). 

لقد غادرنا نحن سكان الأرض منذ أيام عهد السكينة.. وعبرنا دون أن نشعر أولى بوابات الظلام.. 
والأخطر سيتوالى تباعاً.. من الآن حاول الفرار. . والزم توازنك مهما شاهدت.. مهما انقلبت 


أمامك الإحداثيات واختلت القوانين. . الزم ثوابتاً عشت عليها وتفهمتها. . لعلك تخرج من قائمة 
ضحايا تلك المسارات المظلمة. 


OO OO OO OO OO 


توقفت السيارة الفارهة آمام إحدي البوابات الإليكترونية الكبيرة لواحدة من آفخم فیلات 
المعادي في انتظار أن تفتح لها كتيبة الحراسة الأمنية.. 

ثوان معدودة وانفتح الباب بعد أن آمرهم رجل الأمن» فدلفت السيارة للداخل لتسیر في ممر 
كبير تحیط به الحدائق والزهور من الجانبین» وما إن توقفت آمام مدخل الفیلا الفاخرق حق 
خرج منها أريعيني تبدو عليه علامات الرجل الثري كما پرسمها المخرجون في السینما.. بدانة في 
الجسم لکنها تليق به وتعطیه مسحة «عز»... 

بدلته الفخمة ونظارته الشمسية.. ومسکته للموبابل وعلبة السجائر وميدالية المفاتیح في يد 
واحدة.. وتمامّا كما يفعل ممثلو السینما فور خروجهم من السیارق وجّه نظره للأعلى في اتجاه 
القصر وهو ینفث دخان سیجارته في کبریاء واضح.. 

وبنفس هذه الملامح المتغطرسة كان بالکاد یتحدث مع موظفة الاستقبال» طالبًا منها الدخول 
لمقابلة مدير المصحة مباشرة. 

- د. هاني الزيات 

- أيوه... تحت آمر حضرتك... ماله؟! 

- هو عنده فكرة إني جاى النهارده 

- يعني فيه معاد حضرتك؟! 

يرفع نظارته من على وجهه» فتكشف عن ابتسامة صفراء ثم يقول بلهجة استخفاف: 

- هو أنا مش قلت لحضرتك.. إنه عنده فكرة إنى جاى؟! 

بغيظ وحنق ترد الموظفة: 

- أقول له مين؟ 

- المهندس شريف آخو رشا الجداوي... كانت نزيلة عندكم هنا بقالها ۳ شهورء والمفروض إنها 
تخرج النهارده لأنها ما بقتش محتاجة علاج... ده آخر كلام بيني وبين الدكتور هانی... كده 
كفاية ولا أقول تاني!! 

- طب حضرتك متضايق ليه.. أنا بأسأل: أقول له مين علشان أبلغه... عمومًا عبال ما أبلغ مكتبه 
اتفضل حضرتك اطلع الدور الرابع. 

كان الدكتور هاني الزيات الطبيب النفسي المشهورء وصاحب أكبر وأغلى مصحة في القاهرة في 
توق شدید و أخو رشا الجداوی م آعجب آمرض أ حالة ي 00 الدج ی 


قمته ق ندن, 


أي أخ هذا الذی یتولی الانفاق على علاج آخته غبابيّاء ويدفع مصروفات المصحة في مواعیدها 
عن طريق الفيزاء ولم يفكر في زبارتها مرة واحدة خلال ۳ شهور كاملة» ولم يتحدث هاتفيًا إلا ۳ 


مرات.. الأولى حين علم بآن صدیقات آخته قاموا بنقلها في حالة «هلع» إلى المصحة والثانية 
حين آراد أن یعرف القسط المتبقی من مصروفات علاجها» والثالئة حبن جاءته رسالة على 
«الماسنجر» من الدکتور هاني الذی یتولی الاشراف على حالتها بآنها الآن في حالة طيبة تسمح 
لها بالخروج. 

- آهلا یا دکتور 

- آنا مکلم حضرتك من آسبوع.. إيه اللی آخرك؟ 

- أبدًا.. بس مش المفروض ان لما آقرر آجي مصر وآنا في لندن آجي تاني یوم علطول, آنا ليا 
شغلي برضه ومواعيدي وترتيباني اللي لغیتها كلها علشان آجي آشوف إيه حكاية رشا 

- مفیش حكاية ولا حاجة... القصة بسيطة باذن اللّه... 


- بسيطة إزاي.. ده آنا ما صدقتش لما قربت رسالة حضرتك إنها بقت كودسة» بعد ما عرفت 
إنها دخلت المستشفی في حالة سيئة وصاحباتها شایلینها.. إزاي حالة زي دي علاجها بخلص في 
۳ شهور ؟! 

- ومين قال لحضرتك إن علاجها خلص.. المصحة هنا دورها تتلقی الحالات الصعبة وتوقفها 
تاني على رجلهاء وترجع لها الرغبة في الحياة والدافع من جديدء وبعدین تيجي مرحلة تانية من 
العلاج وهي الأهم» إننا بنتابع حالة المریض بالتعاون مع آهله ویالذات إن فيه آکتر من دواء لازم 
یتاخدوا في مواعیدهم 

فضلا عن إن حالة رشا وان كانت دلوقتي مستقرة لكن وارد إن الاكتئاب يهاجمها تاني» وتحصل 
انتکاسة» لو حست انها لوحدها أو حصل إهمال فى الدوا. 

علشان کده بأسألك... حضرتك أكيد ناوي تسافر تاني لندن.. هل هتاخدها معاك ولا هتعمل 
إيه ؟ 

- آأأ.. الحقيقة لسه مش عارف... لکن آنا لازم آشوفها الأول وآقرر... بس اللي آعرفه عن أختي 
إنها جامدة.. وتقدر تعدي الأزمة دي... ده طول عمرها فرفوشة وبتحب الضحك والتهریج.. 
مش رشا خالص اللي تكتئب وتتضایق 

- بص يا باشمهندس... المریض عندنا بیبقی في نظر آهله دايمًا مقصر في حق نفسه. وبیبقوا 
شایفین القصة مجرد اکتثاب.. وطبعًا كلمة الاکتثاب دي آصلا عامة ومش معبرة فعلیا عن 
تفاصیل حالة المردض الحقيقية 

- طب هي عندها إيه ؟ 

آخذ د. هاني نفسًا عميقًا وهم بالاجابة» لکن شریف بادره فورًا: 


- ااا استنی... استنى يا دکتور... ما تحکیش... أنا أصلا ما باستحملش الحاجات دي... بس عمومًا 
عا ® ان ذا 5 نروح 


د. هاني ینظر لشريف بابتسامة تعجب واندهاش من طريقة تفکیره» ودتردد داخله سؤال واحد: 
انتوا إزاي اخوات ؟! 

وبحسم رفع سماعة الهاتف وطلب من الممرضة استدعاء رشا من غرفتهاء وما هي الا دقائق 
وكانت رشا ممسكة بحقيبة ملابسها وواقفة على باب غرفة الدكتور هاني» وكأنها تمتنع عن 
الدخول 

- إيه يا رشا فيه إيه؟!... أنت حالفة ما تخشی ولا إيه؟!... أنت مش شايفة مين ده؟!... 
المهندس شريف أخوي!! 

تخلى شريف عن تحفظه وتصنعه ونهض واققًا متحمسًا لرودة أخته بعد فراق دام ۱۰ سنوات» 
واقترب منها مسرعًا ليعانقهاء ولكنها قابلت إقباله ببرود ومدت يدها في رفض واضح لأحضانه 


الكاذبة قائلة: 

- آهلا يا شريف 

تسمر شريف في مكانه واستدار د. هاني بكرسيه للخلف في اتجاه النافذة منعًا لأي حرج قد 
يستشعرونه. 

بنظرة إحراج وغيظ مد شريف يده ليأخذ الحقيبة» ثم لوح للدكتور هاني بيده في إشارة شكر 
قائلًا: 


- شكرًا يا دكتور على مجهودك. .. وعمومًا خلينا على تواصل.. شكلنا كده هنحتاجك كتير 

- آهلا بيك طبعًا في أي وقت. . وبالنسبة لك يا رشا. . إحنا اتفقنا خلاص على جدول الدواء 
ومواعیده. والتمارين اللى مش هنبطلها أبدًا. . وتلیفوني معاي... كلميي في أي وقت 

فيمد يده من بعيد لتصافحه... فتنظر لحظات ليده في امتعاض.. ثم تقرر أن تدخل الغرفة 
بخطوات سريعة نسبيًا وتمد يدها وتصافحه سريعًا ثم تنصرف بسرعة وكأنها تهرب من شيء ما 
داخل الغرفة بل بالقرب من مکتب الدکتور خان وبالطبع لم يغب ولك عن باله, فجلس غل 
مکتبه متنهدًا في عمق وقلق» ثم آمسك ببرواز لصورة کبيرة كانت على حافة مکتبه الأمامية في 
اتجاه ضيوفه الجلوس أمامه. 

كانت الصورة للدكتور مع زوجته وطفلهما الوحيد ولكنها كبيرة الحجم بما يكفي للفت انتباه كل 
من يجلس أمام المكتب... 

فأمسكها الدكتور هاني ونظر إليها وطفق يفكرء وملامحه تقول إن الأيام القادمة تحمل المزيد 
من المفاجآت على يد هذه الفتاة الثلاثينية. 

في السيارة كانت رشا متوقعة کل محاولات شريف لاسترضائها ومصالحتها» فبدت صامتة 
موجهة نظرها للنافذة كي لا تعطه فرصة الحديث. 

وبالطبع كان شريف ممتلئا بالحرج» والشعور الحقيقي الفطري بالشفقة على أخته خاصة وهو 
يدقق التأمل في خصلات شعرها الأبيض المتناثرة وسط اللون الكستنائي الجمیل» ووجهها 
الشاحب وتلك الهالة السوداء المحيطة بعینیها» وجسمها النحيل 


وفي رآسه يدور آلف سوال: 
ما الذی حول فتاة جميلة تخطت عامًا واحدًا بعد إتمام عقدها الثالث إلى هذا الحطام؟! 


أين ذهبت روحها المرحة وحبها للضحك والسهر والأصدقاء؟... حين كانت «دلوعة» العائلة 
وقت أن كانت صغيرة. 

وحتى بعد وفاة والديها ظلت «رشا» ترفل في حلل الدلال.. وتتصرف بحرية مطلقة أثارت 
هذه التساؤلات تعد منطقیة» حينما تصدر من رجل مثل شريف الجداوي.. عاش وحيد 
والديه»عمرًا طوبلا حتى بلغ الثامنة عشرة» ورغم استمتاعه برفاهية الأثرداءء إلا أنه عانى من 
قسوة والده وعدم اهتمامه به» وتجاهل أمه أيضّاء حتى جاءت أخته فى سن متأخرة لوالدیه, 
ومن فرط فرحتهما بها جعلوها محور حياتهماء وحظيت بالنصيب الكامل من الاهتمام» على 
حساب أخيها الكبير. 


لذلك كان قراره بأن يستقل وبنفصل عنهما ویحصل على نصيبه كاملا من ثروة والده في حياته» 
ثم قراره السفر إلى لندن وزواجه من بريطانية» له أكبر الأثر في حالة الفتور والجفاء التي تفرض 
نفسها الآن بينه وبين أخته حين التقيا بعد ٠١‏ سنوات في موقف يقتضى أن يستند أحدهما على 
الآخر. ۱ 

لم يكن الأب والأم مثاليين» أو نموذجًا تشعر معه بالشفقة لما فعله بهم شريف حين تركهم 
وطالبهم بنصيبه من الثروة» بل كان البيت دائما مناخًا لا يصلح لتربية أطفال آسوداء» وبالأخص 
حين تطورت تلك المعركة الدفينة بين الأم وحماتها والتي كانت باستمرار تلوم ابنها على إهماله 
لولده وتركه دون متابعة. ولم تنس إطلاقًا مشهد خيانة الآم لزوجها 2 بداية زواجهما حين 
ضبطتها ذات مرة مع عشيقها في إحدى غرف القصر وكتمت سرها خوفًا على حفيدها شريف 


الذي كانت تحبه بشغف. 


في هذا «الأتموسفير» الملید بالغیوم عاشت رشا طفولتها » معسکران منقسمان. . آم وأب غريي 
الأطوار يدللانها ولا يرفضان لها طلبًا في حت أخ ضائع وجدة يكرهانها ویشعران أن مجيئها 


لكن ثمة آسباب ودوافع آخری بخلاف مناخ الكراهية الذى يمتالئ به القصر قد فتحت البوابات 
الکبری الق عبرت من خلالها الطاقة السوداء فى مساراتها المشئومة» حق احتلت المكان 
وسکنت آرکانه. وعصفت بساکنیه, حاملة السر الذي یختفی خلف غرفه المغلقة ونوافذه 
الموصدق وممراته القدیمة. 

به» وبعضهم یکتب» ومنهم من شغلته الأحاديث الجانبية» فراحوا یتحدئون ویمازحون بعضهم 


لم تغير حادثة عمارة مصر الجديدة من طباع (فدوی عبد الدایم) العضو الرابع في الفریق البحني 
ل. (مسارات نون)» حيث بقیت على حالها من حب المرح ومداعبة زملائهاء والنشاط المفرط 


والحماس الزائد آثناء انخراطها في دولاب العمل. 

وجميع الصحفيين يعرفون أن صفحة الحوادث في الجريدة لا یستسیغها القاری الا بانفراد من 
(فدوى) أو مجرد متابعة تكتبها فتقدم فيها جديدًا في أي جريمة أو قضية تهم الرأي العام. 
وكالنحلة كانت حركة فدوى داخل الصالة... لا تهدأ ولا تتوقف عن مداعبة الجميع بخفة ظل 
ومرح» إلى أن استقرت وانتهى بها المطاف فوق مقعدها وأمام جهاز الكمبيوتر الخاص بها وف 
يدها (مج النسكافيه) تحتسي منه وتتصفح الإنترنت وصفحاتها على الفيسبوك وتودتر. 

وبطبيعة الحال بدأت ملامح وجهها تنتقل من المرح للجد بعد دقائق... ثم من الجد للذهول.. 
وأخيرًا من الذهول إلى الصدمة» فتوقفت عن رشف النسكافيه وتركت الكمبيوتر ورجعت 
للخلف بمقعدهاء ودخلت في حالة شرود ذهني لم تنتابها من عام ونصف حين سقط جدار 
البراءة الأول جراء التحقيق في حوادث الانتحار المتالاحقة في عمارة مصر الجديدة الشهيرة. 
وفجأة استفاقت (فدوى) وكأنها كانت نائمة» حين خطر على بالها ألا تحمل أوزار هذه الهواجس 
وحدها ... فعلى الفور قامت من مكانها واتجهت نحو الغرف المحيطة بالصالة في اتجاهها 
لغرفة أستاذها وأخيها الأكبر (نزار غنيم). 

كان وقوفها على باب الغرفة وملامح وجهها وحدهما كافيين لكي يفهم نزار ما تريده فدوى» 
فالتفت لها التفاتة تسمر بعدها وجهه» وسرعان ما قرأ في عينيها كلامًا كثيرًا كله يؤكد مخاوفه. 
فابتلع ريقه» وأشار إليها لک تجلس» فدخلت في صمت وجلست» ودون أن يتكلم نظر لها نظرة 
سؤال» فأجابته في صمت آیضا بأن هزت رأسها مجيبة ب: نعم!! 

كان نزار قبل دخول فدوى عليه يستمع إلى موسيقى عالمية ذات مسحة صوفية» فضغط على 
زر الكمبيوتر لإيقاف هذه الموسيقى» وشبك بين أصابع يديه وبدأ يفركهما في توتر ثم نطق أخيرًا 
بصوت متهدج: 

- إزاي ؟! 

- هاقولك ... واحدة صاحبتي من زمان من شوية لاقيتها باعتالي رسالة ع الفيسبوك بتقولي إنها 
آعصابها تعبانة و مکتثبق» ونفسها تشوفني ونخرح مع شلتنا القديمة زي زمان» قلتلها مالك .. 
فحکت لي إن واحدة صاحبتها آوي وساكنة جنبها منكدة علیها عيشتهاء بقالها شهور 

- ليه يعني ؟! 

- مفيش بتقول إنها تعبت نفسیّا ودخلت المستشفی وراحت لدكاترة كتير ومش لاقية حل 

- مكتئبة يعني ؟! 

- كنت فاكرة زيك كده.. لحد ما صدمتنى وقالت لى الحاجة اللى تأكدت إن وراها الريحة إياها 

- نون؟! 

- آه طبعًا 

- ليه يعني ...إيه اللي خلاي متأكدة؟! 


- يا سلام ...هو يعني اللي شوفناه من كام سنة ده یتنسی, ولا حتی يتحي لحد.. واذا قدرنا 
نحکیه هل حد هیصدقه؟! ...ولا هیقول علینا مرضی 


- بص بقى .... اللى كان في المرة اللي فاتت ده كوم ...واللی جاي ده بقی كوم تاني خالص!! 
آغمض نزار عینیه ي ضيق وأسى, وأمسك بسبحته الخضراء الملقاة علی مکتبه .استند إلى 
كرسي مکتبه مرجقا رأسه للوراء متنهدًا تنهيدة هم طويلة.. 

ماذا كان یتوقع نزار؟!.. أن تترك المسارات السوداء أحدًا طالته رباحها من قبل ؟! 

قد تترکه أعوامًا لکنها لا تضحى بمن فهم ورأى وسمح... فتلك لغة المعذبین.. وحدیث 
الصارخین من آعماق الجحیم.. من یندفعون في تيار الغضب وهدير الانتقام. 

في قصر عاثلة الجداوی وقفت الخادمة ترحب بسیدتها العائدة لبیتها بعد فترة غياب» وآسرع 
الخادم يحمل حقیبتها إلى الدور العلوی حيث غرفتهاء وبکل فظاظة وقسوة لم تبال رشا بحفاوة 
الخادمة ونهرتها بشدة قائلة: 

- عملتی اللى قلتلك عليه؟! 

- اللي هو إيه يا ستي ؟! 

- هيكون إيه يا حمارة ... الأوضة بتاعتي جهزتيها زي ما قلتلك في التليفون؟ 

- آ[711ه طبعًا ...طبعًا ... شلت كل ال.. 


تنصرف الخادمة في أسى» أمام دهشة أخيها شريف الذى يقف متعجبًا من ذلك التحول الرهيب 
في شخصية أخته. هو يعلم جيدًا أنها تكرهه ولا تحبه لكن هناك خیطا من الود والملاطفة كان 
بينهما قبل سفره وبعده أيضّاء خاصة بعد أن علم أن كل ثروة والديه آلت إليها بوصية من 
الب وأنه هو وجدته لم ينالا الا ما حدده الشرع» فماذا حدث ى تعامله بهذه الطريقة ولا 
تنطق بكلمة واحدة معه طوال الطریق للبيت؟! 

- رشا. . استني ما تطلعیش TT‏ ..إنت هتطلي وتسيبيي . .. بلاش 
علشان أنا آخوي الكبير ا ل ل ل ...اللي احنا 
مش عارفين خفيتي منها ولا لا 

تستدير له رشا في حنق شديدء وتقترب منه في بطء وعيناها جاحظتان» وترفع سبابتها في اتجاه 
وجهه وتقول في عصبية: 

- أنت تخرس خالص ... أنت السبب فى كل اللى أنا فيه... بابا وماما كان معاهم حق ... اطلع بره 
...بره بيتي.. مش عايزة أشوف وشك تاني 


كان من البديهي أن يبلغ انفعال شريف مداه على أسلوب أخته الغريب معه» لکن رد فعله كان 
غريبًا حين قرر في ثانية واحدة أن يخرج فعلا من القصرء بل ومن حياتها كلها التى شعر حيالها 
بالخوف والقلق. 

- آنا فعلا خارج خارح وسایبهالك. . أنا إيه اللي يقرفني ماران . أنا ناقص لبش وتوتر ... أنت 
خلاص انتهيتي A‏ ولا ا 000 أرجع آخد عزای وكل ده يرجع 2 تاني 
- بره .... بره يا حیوان .... برااااااه 
خلال مغادرة شريف قصر والدیه للأبد كانت الخادمة تراقب المشهد من خلف آحد الأعمدة 
وعیناها تمتلئان بالخوف من مصيرها مع هذه الفتاة غردبة الأطوار. 
وخلال ثوان كان شریف پهرول نحو باب القصر متجهّا إلى سيارته» وأخته تطارده بالسباب 
واللعنات والصرخات الهستيرية» وظل بصرها يطارده حق اختفت سیارته من مری بصرها» 
ولكن قبل أن تختفی كان ما رأته سريعًا كفيلا بآن يكف لسانها عن الصراخ والسباب. 
فثمة شخص بدا في المقعد الخلفی للسيارة يصعب عليها التعرف على ملامحه لتحديد هویته.. 
كما لو كان وجهه ممسوحًا بلا ملامح. . لكنه ظل شاخصًا حت اختفت السيارة من المشهد 


OO OO OO OO OO 


ف مقهى الندوة الثقافية ميدان باب اللوق.. كان يحلو لهم الجلوس» حيث الدفء والاحتماء 
بالبشر والاستمتاع بدرجة من الزحام المستساغ» وأيضا لأن الدکتور مرند المدهش وحمزة 
التاجی اعتادا أن یتقابلا بانتظام أسبوعيًا على هذا المقهی الداق. 

فلم تجد فدوی صعوبة فى تجمیع وحشد فریق المعاناة من جدید. وانما کانوا على (الندهة)... 
مستعدین لخوض مغامرة جديدة عبر عوالم الميتافيزيقيا وجولة ثانية مع (مسارات نون) 
الغاضبة. 

اللهم لا (نزار غنيم) ذلك الرجل الصلب والمستقر نفسيّاء لکنه يحب أن يعيش في حالة من 
السلام النفسي والتأمل والاستمتاع بذكر الله وعشق آل البيت» فيكره أن يعكر صفو هذه 
الحالة أي عارض. حتى لو كان عهدًا قطعه مع ثلاثة من الباحثين عن الحقيقة. 

وما إن وضع النادل مشارديهم الأريعة على الطاولة وابتعد عنهم نسبيّاء حتى بدأت (فدوى) في 
الحديث عما روته لها صديقتهاء وأعقبت حکایتها بتحليلها للموقف 

- فدوى: أنا حاسة يا جماعة.... لأ.. ده أنا متأكدة إنها وقائع متشابهة مع كل اللى عشناه وشفناه 
من كام سنة.. بس من جوايا عايزة أكدب احساسی ده 

- نزار: آنا بقى شايف إننا مسرفين أوى في تفسير كل شيء على إنه في نطاق (مسارات نون)» يا 
جماعة إحنا نسينا إن فيه أمراض نفسية وعقلية كتير ممكن تعمل هلاوس سمعية وبصرية 
وصاحبها يكون مصابًا بالفصام أو أي مرض من الأمراض دي... ولا أنا باتكلم غلط يا دكتور 


- د. مريد: مش فكرة غلط أو صح... بس بيتهيألي إننا تجاوزنا خلاص مرحلة النقاش ما إذا كانت 


الحوادث اللي من النوع ده مرض نفسي لصاحبها ولا تخش في الإطار اللي کلنا عارفینه 

آنا لسه لحد دلوقتي ماشي في الدراسة اللى كنت قلتلكم عليها علشان آسجل الاکتشاف ده 
باسمنا إحنا الأريعة» بس باحاول آنقحها بحقائق علمية وأسانيد أكتر 

علشان كده آنا باعتبر إن وجود حالة تانية تثبت علمیّا فكرة (مسارات نون) دي فرصة ما 
تتعوضش علشان آقدر آدعم بيها الدراسة» وننبه البشربة والناس من نوع مختلف وغريب من 
الأمراض (النفس مجتمعیة) حسب ما باوصفها في الدراسة. 

- فدوی: بالراحة علینا يا دکتور... إحنا صحفیین مش زيك آنت وحمزة في قصة (السیکولوجی) 
دي... يعني حضرتك تقصد إنك لسه عایز تتأكد من وجود حاجة اسمها (مسارات نون) ولا لأ؟! 
- د. مريد: ده کلام برضه يا فدوی... هو إحنا يا جماعة هنفضل نعيد ونزید ونرجع نفسنا آلف 
خطوة لورا... آمال کل العذاب اللی شفناه مع بعض ده كان إيه؟!.... ما تتکلم با حمزة أنت 
ساکت ليه من آول القعدة؟! 

- نزار: پا عم ده طالب کاکاو باللین... ده فى الطراوة ومش معانا خالص... انت إيه يا عم واکل سد 
الحنك ولا ایه ؟ 

- حمزة مبتسمًا: لا ولا ساکت ولا حاجة... القصة كلها إني مستغرب إزاي لسه بنتناقش في حاجة 
المفروض إننا عايزين نثبتها لملایین من البشر حوالیناه ومتأكدين إن صعب حد یصدقنا... لکن 
الكوميدي إننا ما نبقاش مصدقین نفسنا... 

م الآخر يا نزار مع إنك حبيي من زمان وعارف إن دماغك تقيلة وتفكيرك عمیق» وعندك رصید 
في المناطق دي... ومش بالوم عليك واللّه.... لکن الصراحة... کونك أنت وفدوی لحد دلوقتي 
بتسمعوا لکن ما شفتوش فده مخلیکم کل فترة تفکروا وتسألوا نفسکو... إحنا إيه اللى 
وق هو ای ادف E a‏ از 
علشان أتظبط ع التراك يا عم حمزة؟!... ده أنت غريب آوی واللّه!! 


ینفجر الكل في الضحك.. مما یخفف حدة وسخونة النقاش» ویفتح المجال لي يبدأ الأريعة 
هت الخريطة المعاناة في مغامرتهم الجديدة 


ما آصعب أن یف المنطق!! 

وبا لبشاعة الشعور بتعطل الحقائق العلمیة!! 

عندها قد نتهم نفسك بالجنون.. آو تجنح لخرافات وآوهام ۹1 لا تستسلم لفکرة أنك بصدد 
محض هلاوس!۱ 

وفي اليوم الذى فتحت فيه بوابة الأرض الشمالية لتمر الطاقة السوداء عبر مساراتها البركانية» 
كان البشر قد تجاوزوا مداهم المحتمل في الشر والحقد والخيانة» فأفسدوا الفطرة ونالوا من 
السلام النفسي والاجتماعي للكوكب المعذب. 


هذه الحقيقة التي لا يدركها من وقعوا في مرى حمم (مسارات نون) السوداءء فهی طاقة كما آکد 
مکتشفوها تسیر وتتشعب وتتشظی انتقائیاء ولیس عشوائيًا... فهی تعرف من تختار لیکون 
فریستها 

مسارات نون طاقة ليست عمياء» بل تنفذ إرادة الله في 3 تحقیق التوازن والعدل» فتنتها الحقيقية 
في صعویة إدراكها والاحاطة بها. .. لأنها ی سلاحا 5 یقاوم. . يف خصمها فناء بطیتا... 
حين تضربه في ثوابته ونواميسه المستقرة» فيصبح الكون في نظره حظيرة عبث... وتغدو الحياة 
لا قيمة لها... 

وعندتذ يتبدي السقوط من آعلی نافذة حلا مخلصا.. ودواءً ناجعا... 

هکذا رآت (رشا الجداوي) طریق الخلاصء بعد أن وقعت فريسة فى دوائر العذاب ولم تجد بدا 
من الحياة.. 

لقد اختارت الوقت والمکان واللحظة فصعدت بعد أن نام الخدم إلى آعلی نقطة في القصرء 
وکانت وهی تسیر في ممرات القصرء وتصعد سلالمه تهرول وتبي بکاء هستيريًا کمن بهرب من 
سیاط تنهال على جسده. بل صارت تلوح بیدیها في الهواء وكأنها تشیح عن وجهها سرب من 
النحل أو الحشرات الطائرة... 

لم تح تخجل رشا أو تخش افتضاح آمرها وهي تبي بآعلی صوتهاء وتصرخ من آعماقها فقد كانت 
ترى أنها تهرول نحو الخلاص 

وقفت حافية القدمين» يعصف بجسدها الهواء البارد» فوق أعلى حافة في القصر.. وتيقنت تماما 
أن بينها وبين الراحة تلك القفزة 

الان... توقف الصراخ.. 

لا صوت الا سکون اللیل.. 

القصر الان یخلو من سکانه الأصليين... 

- لآ بقی... مش ممکن هو إحنا موعودین.. إيه الحکاية... ده نفس السیناریو !! 

هتف بها (نزار) متعجبًا من تشابه الأحداث والنهايات» بعدما سمع من فدوى خبر انتحار رشاء 
التي كانت ترقب أخبارها عن كثب من خلال صديقتها وجارتها الوسيطة بينهما 

- ده صاحبتي مش مصدقة لغاية دلوقت.. . رغم إنها بتقول إنها اتبهدلت وتعبت أوى في آخر 
أيامها وان حالتها في المصحة النفسية كانت آحسن بكتير... 

دي بتقولي نها كانت بتسمع صوتها بتصرخ كل يوم بالليل وتعيط بحرقة.. مع إنها لما كانت 
بتزورها في المصحة قبل خروجها كانت بدأت تتحسن شوية 

- ك. مردد: طب وشعرها برضه كان نفس الحكاية؟! 


- فدوی: طبقا... ماهي نزلت على تلیفون من الشغالة وآول ما وصلت لاقتها حطام على الأرض 
وشعرها أبيض» وهتتجنن من ده لأنها مش عارفة السبب... وآخر مرة شافتها كان قبلها بأسبوع 
والشعر الأبيض كان مجرد خصلات خفيفة 

- حمزة: طیب... یبقی کده من الواضح إن البنت دي وراها قصة كبيرة برضه وغالبّا عملت عملة 
سودا دفعت تمنها.. كل ده بقی بالنسبة لي مش مهم 

- نزار: أمال إيه المهم يا فتك؟! 

- حمزة: المهم هو اللى جاي... اللى جاي أصعب مليون مرة من اللى فات... فاكرين قصة شهيرة 
وجوزهاء بدايتها الفعلية بالنسبة لنا إحنا كانت بعد انتحار شهيرة... ولا نسيتوا؟! 

ابتلع مريد ريقه» وبدأت علامات الحذر تبدو على وجهي نزار وفدوى 

- د. مريد: وبا ترى بقى الرسالة هتختار مين المرة دي؟! 

دون لحظة تفكير واحدة اتجهت أنظار الثلاثة إلى فدوی» باعتبارها همزة الوصل الأولى الق 
اختارتها رياح البوابة (نون) لك تبدأ معها رحلة البحث عن الحقيقة» وتفاصيل ما حدث داخل 
- فدوى: إيه؟!.... بتبصولى كده ليه ؟!.... بتهزروا... أكيد بتهزروا... لأ آنا ماليش دعوة؟! 

الثلاثة يضحكون 

- فدوى: آنا باتكلم بجد يا جماعة... أنا ما بخشش فى الحاجات دي 

- حمزة: ياريت يا بنتي... هو بایدینا... وأنا يعني كان عليا بایه من ده كله يوم ما دخلت آنام في 
أمان الله وسمعت اللى بيناديني... لأ ولما حاولت أطنش راح مشرفني في أوضتى 
ھھھھھھهھھههههههههههههە 

- فدوی (بغضب): ثانية واحدة يا حمزة علشان آنا مش باهرج دلوقت!! 

- د. مريد: يا فدوی هو آنت ليه بتنسي... مش حنا قلنا نقراً كتير مقالات ورسائل الدكتور لوبان 
وأبحاثه... مش حمزة ترجم حوالي ٠‏ جداد وقدام كلهم بيتكلموا عن الحالة دي ووزعهم علینا.. 


احنا بقينا أدوات مسخرة لخدمة الطاقة دي... لحد ما العلم يكتشف عنها حقائق أكتر وساعتها 
احنا اللى نتحكم في تعرضنا ليها مش العکس 

- نزار: أيوا أنا قريت مقال منهم ريحني جدا وإداني تفسير آنا استربحت له... ربط فيه بين الحالة 
دي وبين الدين... وساعتها تأكد لي إن الراجل ده مش ملحد بالعكس 

يا فدوى... مش أنا قبل كده قعدت معاي وقلتلك خدي المسألة دي كلها على إنها اصطفاء من 
الله سبحانه وتعالى لينا... وان رینا لما بيعوز يغير الكون بيختار عصبة معينة بتتحمل اللى غيرها 
ما يقدروش يتحملوه.. 

يا جماعة افتكروا حاجة مهمة جدًا... إن الكون ده له نهاية عند رينا... ونهايته دي قربت... وفيه 
كتير من علامات الساعة غريب ومش طبيي وغير مألوف... 


- حمزة: زی إيه يعني ؟! 


- نزار: زي الدابة مثلا... آهی دي کائن أو حیوان غريب الشکل هیخرج على الناس في مکان 
معين.... أو يأجوج ومأجوج... أو المسيح الدجال اللى هيلف الأرض في ساعة... أو حتى طلوع 
ساعتها الناس هتقول إيه بقى؟!! 


- حمزة (بابتسامة ساخرة): وأنت بقى مصدق الأفلام دي؟! 


- نزار (بغضب): استغفر الله العظيم... حمزة... من فضلك ميت مرة قلتلك ما تهزرش في 
الحاجات دي... واحتفظ باراتك البايظة دي لنفسك 


- حمزة: خلاص يا عم. . أصلك قلبتها حصة دين مرة واحدة... بس أقولك رغم إني مش مصدق 
الحاجات دي وشايف إن مالهاش دعوة بايمانا برينا... إلا أن كلامك منطقي 


- د. مريد: إزاي شايف الكلام منطقى وأنت مش مصدقه؟! 


- نزار (ساخرًا): آه والله... أهو ده حمزة يا دكتور.. مش عارف هو عايز إيه... دماغه باظت من 
كتر اللى بيقراه 


- حمزة: انتوا اللى مش فاهميني... أنا رافض تصديق الأحداث دي... لكن مش رافض وجود 
اللّه. .. وشايف إن مليارات الناس اللي مصدقة علامات زى الدابة وبأجوج ومأجوج وكل ده.. 
دلیل قاطع على إن البشرية سهل جدا تقتنع بالمنطقة الشائكة بتاعة (مسارات نون). 9 
هتفضل الازمة الحقيقية في السيطرة على أي حالة من حالتها... وبرضه ده هیغذی مناخ 
الخرافة والأوهام آکتر للأسف... فمالهاش مالكة 
- فدوى:با||||||||||||||ا||ا|اااااس كفاااااااية.... حرام علیکم آنا تعبت... آنا ماشية... وباریت تنسوني 
وتنسوا تليفوني کمان.... وشكرًا لحد كده!! 


تحمل فدوی حقیبتها ومفاتیح سیارتها وتنهض مسرعة لتغادر المکان» وسط ذهول الجمیح» 
وتوسلات نزار... 


طارت فدوی بسیارتها إلى بيتها ولم تكن تعلم أن ضیفا حتميًا قد سبقها إلى هناك وبات في 
انتظارها! ! 

في مصحة الدكتور هاني الزيات» تستطيع أن تدرك حقيقة البيزنس الكبير الخاص بعالم المرضی 
النفسيين.. حيث يضم صرحًا كهذا العشرات من المعذبين ومن آجهزت عليهم الحياة بهمومها 
تتجاوز ال. ۳ شهور بعدها يغادر غرفته الفاخرة وبترکها لغيره الذى سيدفع هو أيضا مثات 
الالاف لیحل هذا المحل. 

كل ما فى الأمر... فيلا فاخرة.. ضخمة متعددة الغرف... بحديقة كبيرة... وبعض الحراسات 
الأمنية والطهاة والمستخدمین.. وموظفة حسنة المظهر للاستقبال وموظف حسابات... وأخيرًا 
اثنين لا أكثر من أطباء المخ والأعصاب يتبادلون (الشيفتات) لمتابعة حالة المرضى 


في مصحة الدکتور هاني أيضًا. .. تحتشد الأسرار» وتتراکم في آذهان مرضی ينسون ما سمعوا... 
وأطباء يسجلون التفاصيل في سجلاتهم وملفات مرضاهم. 


لذلك فمن الطبيي والحتمي أن یکون سر مردضة مثل (رشا الجداوی) مستترًا ومدفونًا في ملفها 
الخاص جدا» والذی لا یقدر على فتحه سوی الدکتور هاني. 


وکان من الطبيي أيضّاء أن تتلقی المستشفی مكالمةً من د. مربد عز الدین الذی لا يهدأ ولا ينام 
طالما آرقه هاجس» فوجد أن لزامًا عليه أن یحصل على الرقم الخاص للدکتور هاني من 
(سوبتش) المستشفی ویحدثه باعتبار الزمالة وحکم المهنة. 


ولكنه أرجأ تلك الخطوة ك الاطمتنان على حالة الهیاج والنفور من الفكرة ككلء التی انتابت 
(فدوى)ءمما أقلقه على مستقبل الفريق البحثي» حيث إن (طاقة نون) ف الوضع الراهن 
أصبحت هی التي تطاردهم وتبحث عنهم وليس العکس لذلك فان حمزة والدكتور مريدء 
آصبحا على قناعة تامة بآن مواجهة هذه الظاهرة بحثيًا وعلميًا صار فرض كفاية» علیهم أن 
یقوموا به لیسقط عن الباقین. 


نهض الثلائة وغادروا المقهی في حالة قلق وتشتتء بحثا عن نقطة البداية وطریقتهاء وهل 
ستمهلهم (المسارات) حتى یفکروا آم سترسل لهم ما یحفزهم من جدید صوب حياة استثنائية 
علیهم أن یعیشوها دونًا عن کل البشر ؟! 


كان (نزار) هو آول الواصلین لبيوتهم» بحکم قرب مسکنه من المقهی حیث يستأجر منذ 
سنوات شقة صغيرة في شارع هدي شعراوی لیکون قرييًا من (وسط البلد)» وبدا حريصًا على 
الاتصال ب. (فدوی) :الي لا ترد علی هاتفها المحمول كما قررت» فعزم على الاتصال بهاتف 
منزلهاء ولکن بعد مدة يسيرة آعطاها لنفسه. یتناول فیها طعامه وبصلي لیضمن وصولها بیتها 
الذى یبعد عن وسط البلد عشرات الکیلومترات» وحتى لا يسبب القلق لأمها التي تعرف (نزار) 
جیذا كا آکبر وزمیل عمل لابنتها. 


دخل (نزار) بیته في حالة دهشة لثوان معدودة. فهو بحکم العادة يترك (لمبة) مدخل البیت 
موقدة ليل نهار» فقال لنفسه لعلها احترقت» ولکن دهشته زالت تماما حینما كاد أن يخر صريعًا 
من المفاجأة التى كانت تنتظره في الصالة الداخلية» بعد أن آوقد المصباح. 

!!Surprise 

قالوها في وقت واحد بمرح وحبء ملتفين حول تورتة كبيرة عليها صورته» والسعادة تملا 
وجوههم» والذعر والغثيان يملا وجهه!! 

إنهم (حبيبة وزينة وفرحة) بناته» وزهرة عمرهء وتقف خلفهم في وضع منظم الحفل ومهندس 
المفاجأة آمهم (طليقة) نزار» في أبعى صورهاء لدرجة آنها لم تتألق على هذا النحو منذ فترة 
طويلة خلال سنوات زواجهما!! 

ابتسم (نزار) وأخذ بناته في حضنه»ء ثم سلم على زوجته بتحفظ متعمد.. 

نسی (نزار) همومه في لحظة وانغرس وسط بناته وصار یداعبهم وبقبلهم ويستمع لحديثهم... 
تارك (ایمان) طليقته تقوم بتقطیع التورتة لهم دون أدنى اهتمام بهاء وفجأة استفاق وانتبه 


لمعطیات حیاته الجديدة» فأصابه الشرود» وتوالت في ذهنه متات الأفكار السريعة حدث نفسه 
بها: 

- واللّه مفاجأة حلوة... صحیح كانت هتقطع لي الخلف... بس أهى حاجة تخفف شوية من جو 
اللبش اللی حطنا فيه حمزة والدکتور مريد!! 

والبنات برضه کانوا واحشنى جدااا... لکن مش طالباهم في ليلة زي دي... يا عالم مستخبیلنا 
فیها إيه 

وبعدین آطمن إزاي دلوقت على البت (فدوی)» زمانها تبقی وصلت بیتها دلوقتي... وطبعًا لو 
جیت آتكلم» المحروسة هتسالني مين دي... وبتکلمها ليه في ساعة زی دي.. ومش بعيد تتهمخ 
قدام الولاد باني فلتان وعکاك ومقضیها علاقات محرمة... ولا كأننا متطلقین!! 


آهی طبعًا جایه على سنجة عشرة وموضبه نفسهاء ونازلة تماحيك» لکن على مین... على بابا.. ده 
آنا قدیم وقاريكي... وآنا آهبل علشان آرجع تاني لجو الخنقة والکهربا اللی كنت فيه ليل نهار.. 

لم تمهله (ٍیمان) کي یسترسل في آفکاره» فقطعتها حين طلبت من بناتها بحزم: 

- وبعدین يا بنات... كفاية رغي بقی... کلتوا ودان بابا... ینفع کده.. يالا قوموا ع السفرة کلوا 
التورتة آنا جهزتلکم آطباقکم 

(نزار) في سره: وحياة آمك!! 

- (البنات): يا ماما بای واحشنا آوی.. بقالنا كتير ما شفناهوش 

- (إيمان): معلش.. ما حنا قاعدین معاه حبة.. قوموا کلوا التورتة.. علشان عايزة بای فى حاجة. 
(نزار) فى سره: آ1[11آه... قابل يا حلو... دي يا عايزة فلوس با عايزة ترجع... ربنا یستر!! 

اقتریت (إيمان) بود ولطف من (نزار) وهي تبتسم. فبادلها ابتسامة مصطنعة 

من يوم عيد میلادك اللی آنت آکید مش فاکره زي ما كنت بتنسی مناسبتنا کلها... ولا یمکن 
عندك حد يفكرك بيه وبحتفل معاك کمان 


- ههههههههه.... عارفة با (یمان... آلذ حاجة فيي انك من يومك تسألى عشرین سوال وتجاوبي 
علیهم من دماغك في نفس الوقت... وطول عمرك خيالك واسع على فکرة.... برافو... ده هایل 
جدا 


- إيه الغلاسة دي... آنت علطول ردك حاضر کده باتهامات وخلاص 
- آنا برضه ؟! 

- خلاص خلاص... مش مهم... قولي بقی.. إيه رأيك في المفاجاة دي؟! 
- عظیمة!! 


- طب ابقی قولي کمان رآيك في هدية الولاد علشان آنا اللى منقياها 


- !اه طبعا من عيني 
- أخبارك إيه بقی ؟! 


- بمعنى؟ 
- جری إيه يا نزار... إيه السخافة دي... مال ردودك كلها ساقعة کده؟! 
- ساقعة إزاي؟ 


- بترد على قد السوال... ومش طایق كلامي... تحب آقوم واخد والولاد وامثي ؟! 

- آنا قلت کده؟!.. بس ۲۲۲۲ 

- ماشي يا نزار.... آنا كان لازم آسمع کلام ماما... أنت صلا لا بتاع جواز ولا ليك في الجواز... 
تلاقيك عایز تطرقنا علشان تشوفلك شوفة... عموما آنا ماشية... ولما تعوز تشوف الولاد إبقى 
تعالی لهم أنت بس في المواعید بقى اللي تناسبي آنا 

تنهض (إيمان) في غيظ صارخة في آولادها أن ينصرفوا سریقا» و(نزار) جالس بكل برود» ولكنه 
حرص على تقبيل بناته بكل حب وحميمية»وتودیعهم إلى الباب. 

لم ينس (نزار) لزوجته السابقة كيف آنها أصرت على الانفصال وهدم البيت لأسباب تافهة ولم 
تبال لتوسلاته وخوفه على مستقبل بناته» وكذلك انسياقها وراء كل ما تملیه عليها أمهاء 
بالإضافة إلى قدراتها الخاصة والمتفوقة على كل سيدات مصر في اختلاق المشاكل وفرض حالة 
من النكد والغم» مما أحالت به الحياة بينهما لجحيم لا يطاق. 

أغلق (نزار) الباب وقرر على الفور الاتصال بزميلته الصغيرة التي لا ترد على هاتفها المحمول» 
حيث كان هناك ث شعور داخلي ينتابه بالندم على إشراكها من البداية في جبهة لا تقوى على القتال 
فيهاء واحساسه ا على خطئه في حق الصحافة حينما لاحظ تراجع مستوى (فدوى) في 


آدائها المهني بعدما اقتحمت عالم الخوف والحذر في ذلك الیوم المشتوم» واليوم هاهو القدر 
يختارها منفردة دونا عن كل الفريق لكي يبوح لها بأسرار جديدة تنبعث من بوابة (نون) العتیقة! 
رنات متواصلة لجرس هاتف منزل (فدوى)» وأخيرًا جاء الرد» ولعله من والدتها باعتبارها الإنسان 
الوحيد في حياتها.. 

ولكن ردا لم يأتء ولم يجب أحد على سؤال نزار: 

- ألوو.. ماما معايا؟!.. ألووو 

كل ما في الأمر.. أن هناك أصوات حركة ممتزجة بالصمتء مما يوحى بأن السماعة قد رفعت 
دون رد من أحدء مما أثار قلق وخوف (نزار) فكرر النداء وبصوت أعلى» والرد لا شيء إلا صمت 
مقلق» وكرد فعل بديهي أغلق (نزار) السماعة وأعاد الاتصال. 

ولكن هذه المرة جاءه الرد.. 


- ألوو 
- (بصوت هامس آقرب لفحيح الثعبان): أيوا | اااااا 


- آلووو.. مين معایا.. 

نالاااا|١|١١١|اسحإ‎ - 

۳ إحسان ؟!!... مش ده منزل الصحفية (فدوی عبد الدایم) 
- نقولها مين ؟! 


- هی موجودة؟! 
- إحسا|||||||اااالان 


- آنا نزار زمیلها... طب فين طنط فريدة مامتها ؟! 

بعیدّا على الأرض فتظل ترتجف آمامه كأن أحدًا یحرکها» وصوت الصراخ یتواصل بشکل جنوني 
من السماعة»ءحی يغلق (نزار) الخط. 

وخلال دقائق کان مستقلا سیارته متجهّا لانقاذ زمیلته» وهو غير مصدق لما يحدث ولا يجد له 
تفسیرا» کل ما استطاع فعله هو الامساك بسبحته وتردید الأذكار والأدعية والتحصینات طوال 


طريقه الطویل من وسط البلد إلى التجمع الخامس» حیث منزل (فدوی) الق لا یعلم آهي على 
قيد الحياة أم لا. 


إذا كانت الصداقة بين (حمزة التاجي) ودين الباحثة الألمانية البروفوسيرة (جولیا شتایندورف)» 
وطيدة منذ ما يقرب > آعوام» فهي الآن بعد أن توحدت أهدافهما البحثية على صعيد واحد 
أكثر توطدا. 

واذا كان (حمزة) بما رآه وسمعه وعايشه من أهوال تفزعه وتؤرق حياته خلال تجربة عصيبة» 
تماست مع إحداثيات مسارات (نون)» يعتبر من ضحايا مواجهة هذا النوع من الطاقة أو 
الکائنات اللامرثیة» فان که جولیا ومعها مکتشف هذه الطاقة من قبلها الدکتور (لویان) الفرنسی» 
قد انخرطا في نوع غريب من الحياة» جعلتهما یعتادان رؤية وسماع ما يملأ من قصص الرعب 
والاثارة مجلدات وكتب!! 

وکعهده معها کل فترة قصيرة أن يحدثها وسأل عن مستجداتها البحثية فى هذا الصدد» جلس 
(حمزة) يجري محادثة طويلة مع صديقته عبر (الشات) وبطلعها على آهم ما يحدث لدیهم في 
مصر 

- الغریب يا د. جوليا أن درجة الثبات في مواجهة طاقة (نون) يتفاوت من شخص لاخر داخل 
فریقنا البحنی» وكنت آتصور آن مجرد اختيار شخص معين لیدخل هذه الدائرة» فهو على درجة 
من الثبات المعرفي والفهمي ما تکفیه لیصمد آمام ما یری 

- من أين لك بهذا التصور الخاطئع؟! 


- لماذا؟!... ألم يؤكد د. لوبان والباحثون في المركز لديكم أن مسارات (نون) ليست عشوائية بل 
محددة» وباحداثيات اختيارية ؟! 


- هذا كان التصور الأولى الذی لم نجد حت الآن ما یثبته أو ما ینفیه... لکن الأقرب للحقيقة 
العلمية وللسنن الكونية آنها طاقة سلبية من الدرجة القصوی, التي ريما تؤذى وتضر بما حولها 
وداخل نطاق انتشارها أيا كان هذا الشخص 

- ما تقولینه الان... 

- لماذا؟! 

- لأن معناه خطير ومرعب... لقد تصورنا وساعدنا على ذلك طبيعة نقافتنا الشرقية أن مسارات 
(نون)» طاقة تختار وتستبین» ريما تحرکها قوی السماء لکشف الحقيقة وتحقیق العدل 

- (ضاحكة بقوة) ههههههههههههههههههه عدل أي عدل... وهل على الأرض عدل؟! 
ههيهييييهيييهه 

يندهش (حمزة) من رد فعل د. جوليا المبالغ فيه» ولكن هذه الدهشة سرعان ما انقلبت ذعرًا لا 
حد له حين سمع صوتها يخرج من اللاب توب وهي تحدثه بصوت خشن نابع من أعماق 
الجحیم ویلهچة مصردة دارجة: 

- قووووم من قدااااای!! 

بغض النظر عن (کوکتیل) المشاعر الرهیب الذی اجتاح حمزة في ثوان معدودة إلا أن الشعور 


الحاکم هو أنه تمنى ألم تكن ولدته آمه» لیخرج وبعاني في حياته کل هذه المعاناة... فماذا فعل 
لبری کل هذه العجائب ؟ا... 


وما ضر لو كان إنسانًا طبیعیا فطریا کعامل حداد أو نجار فى ورشته يعيش حياة بدائية تخلو من 
هذه اللوغاريتمات؟! 


تراجع (حمزة) للوراءء وبسرعة استعاد توازنه العصبي وتذكر مغامرته مع شبح جاره القديم الذى 
قتل في الشقة المجاورة لهم» وتجاسر حتى اقترب من اللاب توب ليغلقه بسرعة... ولكنه سباق 
مع الزمن... فكيف يسبق طاقة قصوى تندفع في مسارات مغناطيسية لا مرئیة؟ 

وبمجرد أن وضع يده على اللابتوب» ظهرت الصورة على الشاشة واضحة وجلية بكل تفاصيلها 
المرعبة. 

وكان الحضور المخيف والظهور الأول» لأهم وأخطر من يسكنون الآن قصر عائلة الجداوي» 
موطن ومحل ميلاد (رشا) صريعة الهواجس والامراض النفسية 

إنها العجوز (إحسان هانم المانيسترلي) سليلة أقدم عائلات الشراكسة الأتراك في مصر جدة 
(رشا)» ووالدة رشدي الجداوى. 


الآن.. حلبة الصراع ليست واحدة أو اثنتين بل هي أكثر من جبهة.. 


لقد استفحلت اللعنة» وتشظی مداها فصار يطيش هنا وهناك... ولکن ما یحدث حت الان لا 
يمكن عاقل أو حصیف من اتسبیان حقيقة الأمر.. ولا حتى الریط بين الوقائع للوصول إلى السر 
وراء هذه الفتاة حاملة اللعنات. 

لذلك... أدرك د. مريد فورًا بعد مكالمة حمزة التي آخبره فیها بما حدث له» أن السر الکامن وآول 
مفاتيح الفهم لما يجري. يوجد داخل ملف (رشا) وبالتالي لدى الدكتور هاني الزيات طبيبها 
ومعالجها خلال ۲ شهور من عمرها. 

لم يكن الدکتور (مرند) وحده في السيارة التي انطلقت صوب میس الدکتور هاني ولکن کان 
معه (نزار غنيم) و(فدوى عبد الدايم) في حالة إعياء شدید» وتحت تأثير حبوب وحقن مهدئة 
نتيجة ما أصابهم من هلع جرّاء ما شاهدوه في بيت فدوىء مما جعلهم يهرعون لصديقهم 
الطبيب النفسي» فهو أولى بهم 

ومن العجيب أن ما سمعه (د. مريد) من فدوى ونزار ومن قبلهم حمزة» لم يزده إلا تصميمًا على 
حسم الأمور وسبر الأغوار الكامنة خلف شخصية (رشا الجداوي). 

كانت فدوى قد حظيت بزدارة منتصف الليل» فور دخولها منزلها» متجهة إلى غرفتها في حالة 
اکتئاب شديد من الفكرة برمتها» واتخذت قرارًا لا رجعة فيه ألا تشارك بقية زملائها ما کو 
عليه» وأن تتناسى القصة كليةء لكن الظروف والملابسات تأبى إلا أن تكون طرقًا فاعلا في 
الأحداث» وهل دخول الحمام مثل الخروج منه؟! 

في البدایة» وجدت فدوى على الأرض بجوار سريرها صورة فوتوغرافية لسيدة سبعينية تبدو 
عليها علامات العز والثراء» تبتسم ابتسامة الملكات وترتدي قبعة أرستقراطية على رأسهاء وتزين 
وجهها نظارة تزيدها تألقا وأناقة» فتعجبت منها وذهبت على الفور نحو أمها لتسألها عما إذا 
كانت هذه الصورة لإحدى صديقاتها أو تخصها. 

- ماما... ماما 

- أيوه با حبيبق 

3 بتاعة مين الصورة دي ؟! 

- أنهي صورة ؟ !.. وربي... ما آعرفش 

آجابت الأم بالإجابة التي لم تكن تتمناها (فدوی) ولكنها كانت تتوقعها.. فكررت السؤال: 

- ماما... أبوس إيديك أنا مش ناقصة توتر... افتكري لتكون وقعت منك... يعني هو مين جه 
عندنا ولا ممكن يخش أوضي غيرك؟! 

خلال حديث فدوى كانت عيناها وهی تتكلم تقعان على الصورة» کل ثانية» فذهلت حين 
وجدت فيها اختلافا ماء مما جعلها تستمع لكلام أمها كأنه هواء... صمت!! 

كان الاختلاف عن الصورة الأولى أن السيدة العجوز الآن لا ترتدي قبعة بل حاسرة الرأس ودبدو 
شعرها في درجات بين الذهي والأبيض ولكن بنفس الابتسامة ونفس الملامح والنظارة 

- الأم: فدوااااا.. مالك.. انت مش سامعاني.. أنا باكلم نفسی 


- ها.... أيوة يا ماما سامعاي... مش عارفة.. مش عارفة 


- مالك يا بنتي مالك بس... فيك إيه بقالك كام يوم غريبة وقافلة على نفسك.... ده انت كنتي ما 
بتر لليث ۰ ك | ۱ 


- هاموت يا ماما... هاموت... مش قادرة 

- احكيلي يا بنتي... مالك... حصل حاجة في الشغل ؟! 

قبل أن تجیبها (فدوی) سرقت عیناها نظرة خاطفة للصورة مرة آخری لتجد السيدة العجوز. 
بدون نظارة واختفت الابتسامة من على ملامحهاء واکتسی شعرها تماما باللون الأبيض 
المخیف. ویدا متناثرًا 

هنا تخلت (فدوی) عن ثباتها وتماسکها آمام والدتهاء وقذفت بالصورة بعيدّاء وانتابتها نویة 
صراخ وبكاء هستيري» وتقوقعت فوق الأريكة في وضع الجنين» “ في حبن آصیبت آمها بالهلع خوفا 
على ابنتها وصارت تبي وتنادي على جيرانها. 

فرض الهدوء نفسه بعد إغماء (فدوى) وحضور الطبيب بصحبة بعض الجيران» لتهدئة أمهاء 
التي ابتلعت هي الأخرى مصيبتها حين راحت تحكى للجيران ما حدث» مستعينة بالصورة التي 
صنعت کل هذه الضجة فلم تجدها.. . إنه السيناريو الكلاسيكي في أي فيلم رعب مصري تحديدًاء 
آن تختفي ملابسات الموقف الذی ترویه الضحية فیتصور السامعون آنها مختلة عقليًا... تماما 
كما حدث ليسرا في فیلم الانس والجن حين كانت تنادیهم من الستائر التي آحرقها عادل إمام 
فیدخلون لیجدوا كل شيء على ما يرام. 

في هذا التوقيت كان (نزار غنيم) يتصل على التليفون الأرضي» ولا يجد من يرد عليه سوى 
العجوز الشقراء (إحسان هانم المانستيرلي) 

فمن تكون هذه الأسطورة بخلاف آنها جدة (رشا)» وكفى بذلك مفزعًا ومثيرًا؟!!. 

وصل الجميع مصحة الدكتور و العملاقث» ودخلوا بتقدمهم (۵. مريد) بكل ثقة.. لا لأنه 
نسق موعدًا معه بعد اتصال هاتفي بينهما بينهماء ولكن لأن علاقة الندية بينهماء وكونه طبيبًا نفسيا 
مشهورًا | وابن أحد آقطاب طب المخ والأغضات في مصر جعله هو الأفضل لهذه المهمة» ولكنه 
قرر وأصر على أن يصطحب معه (نزار) و(فدوی)» لعل فهمهما للحالة النفسية للمريضة (رشا) 
يخفف عنهما ما سمعوه وشاهدوه حق الآن. 

كان لقاء القطبين حميميًا بما يخالف العادة الجارية في أن (عدوك ابن كارك)» وكانت حفاوة د. 
هاني بالدكتور مريد بالغة.. رغم أن الأخير أصغر سنا بما يقرب من عشر سنوات. مما يعطى 
للدكتور هاني هيبة الأقدم والأكثر خبرة 

وللوهلة الأولى تصور د. هاني أن (نزار) و(فدوی) مرضی من آقارب الدکتور مرید؛ وآق بهم 
للحجز في المصحة فحالة الإرهاق والترهل التي کانا علیها دعمت هذا التصور» إلى آن بدا د. 
مريد حديثه فورًا بتقديمهم ثم بادر بدخوله مباشرة فيما يريد. 


- د. هاني... يمكن أنا ما وضحتش لحضرتك أنا عايزك في إيه بالظبط» وده أسعدني أكتر إن 


حضرتك رحبت بالمیعاد من غير ما تعرف هنتکلم في إيه 

- يا دكتور مرند... ده مكتبك ومكانك... وحضرتك أستاذ كبير تشرفني في أي وقت 

- ربنا يخاي حضرتك... القصة بدون ديباجة نی جاى أعرف تفاصيل عن حالة المريضة (رشا 
الجداوي) اللي كانت بتتعالج على إيد حضرتك هنا في المصحة» وطبيعة مرضها الغريب جداء 


لأن المعلومات اللى واصلة لنا كلها مشوشة» ومن واحدة صديقتها وبالصدفة طلعت تعرف 
(فدوى) زميلتنا.. 


يعنى حى تليفونات... وطبعا اللى كانت بتشتى منه ده لوحده ظاهرة تستحق الدراسة» ويهمى 
- إيه اللى عرف حضرتك إنها خفت؟! 
- أنا ما قلتش خفت... بس برضه المعلومات اللى وصلت لي من خلال صاحبتها بتقول إنها 
خرجت بارادتها بعد موافقة حضرتك من هناء وانتكست تقریبّا بعد ما رجعت بفترة.. وبعدين 
انتحرت 

- طیب. .. مع کامل احترامي وتقديري ليك يا دکتور مرید. .. انت مش ملاحظ إن طلبك غريب 
شوه خاصة إن المريضة في عداد المون أولا.. . ثانيا أنا آسف يعني. .. بصفتك إيه عایز تعرف 
کل حاجة عنها... 
يارت آعرف حضرتك عایز المعلومات دي ليه» وأكيد بحکم مهنتنا عارف إن آسرار المريض 
ملفات محرمة إلا للمردض نفسه أو حد من آهله... ومش أي حد کمان 
- طبعًا يا دکتور... آنا فاهم ده کویس.. بس الحقيقة احنا قدام بحث علمي کبیر» ومحتاجین 
نماذج عملية للتحقق من ظاهرة غير عادية» قد تکون كونية لأن دراستها مش مقتصرة علینا 
إحنا بس في مصر ولکن في فرنسا وآلمانیا وانجلترا وفي آمریکا کمان» بنتواصل مع مجموعة من 
الباحئین في علم النفس والباراسيكولوجي» وبیطلعونا آول بأول على نتائج دراساتهم» وعینات 


أبحاثهم. 
- أيوه يا دكتور... طب ده برضه إيه علاقته بالمريضة بتاعتي؟!... هل تقصد نها عينة بحثية 
على الظاهرة دي 


- بالظبط کده؟!... وبعدين يا دكتور انسى (رشا) خالص... اعتبرني بحكم مهنتي جاى أعرف من 
حضرتك طبيعة المرض الغريب اللى كانت بتشتک منه... دي فيها مشكلة؟! 

- ماشي ممكن اكلمك بشكل عام عن مرضها الغريب... لكن إيه حكاية الظاهرة الكونية دي؟... 
وهل تستحق كل الجهود الاستقصائية دي؟.. وبالتعاون مع الصحفيين كمان 
هههههههههههههههه ؟! 

لم يرق مزاحه لنزار ولا فدوى... ولكن د. مريد بادله الضحك بدبلوماسية حتى لا بحرجه. ثم 


أخرج سيجارة من علبته» وقدمها له ثم أشعلهاء وأشعل أخرى لنفسه وابتسم ابتسامة تحمل 
العديد من الكلمات وكأنه يقول للدكتور هاني: ما بلاش... خليك في الكام مرض اللى إحنا 


حافظینهم من الشغل: اکتئاب.. فصام.. وسواس قهري.. توحد وغيره وغيره... عموما آنت اللی 

وبداً يحي ویسهب ويفصل.. ویشارکه الحكي على استحياء (نزار).. آما (فدوی) فاكتفت 
بالاستماع والإيماء برأسها كعلامة على تأكيد الحكي كلما نظر لها الدكتور هاني مندهشًا. 

تأكد (حمزة التاجي) تمامًا من سلامة د. جولياء وحى لها ما حدثء ويبدو أنه صار صلبًا لا يبالي 
حيال تلك الهجمات المفزعة» ووضع لنفسه معيارًا ابتا ينام معه قرير العين» ودكمل به حیاته. 


وهو وجود رابط دائمًا بين تلك الخوارق وبين حادثة راهنة تلقى بظلالها على المشهدء كالريط 
بين ما حدث له ولنزار وفدوى من غرائب. وعلاقة ذلك بحادثة انتحار (رشا) وحقيقة مرضها 


كان (حمزة) في حالة ثبات يُحسد عليهاء قد يكون سببها هو استناده إلى ذلك التفكير حتى ولو 
كان وهميّاء لكنه رغم ذلك كان يتوقع آتِ ما بين ثانية وآخری» ويضع في ذهنه ألف حساب 
لمفاجآت قد تفقده اتزانه. 

وقبل أن يجري مكالمة هاتفية للدكتور (مريد) ورفاقه للاطمتنان عليهم في مهمتهم» نظر 
للساعة فأرجأً اتصاله قليلاء متوقعًا لهذه الجلسة أن تكون طودلة» ففيها السر وبيانه. 

ولكنه تذكر ميعاد عمله المسائي الثابت في الشركة التي يعمل بهاء فنهض على فوره من مكانه» 
ليستعد للنزول متمتمًا: 

- واللّه شكلنا هنترفد م الشغل بسبب الغم اللى شايفينه ده... خليها تكمل من كله 


خلع (حمزة) ملابسه في عشوائية يعتادها وألقى بها بين سريره والأرض» واتجه وخرج من غرفته 
بملابسه الداخلية, متجها للحمام وهو علی علم بان والده خارج البيت لياخذ حمامًا باردًا كما 
- تصدق إنك معندكش دم... إيه اللى نت لابسه وماشي بيه ده... أنت حر إن شاء اللّه تاخد برد. 


فتوجه نحوها وقبلها مداعبًا إياهاء فدفعته في ود كامن: 

- امشي ابعد عني.. امسني 

ما آجمل اللحظات الصافية.. والدافئة في هذه الحياة.. !! 

وما أروع أن يستمتع الإنسان بنعمة الأمان» حتى ولو كان لحظيًا موقتا.. !! 

وما أقسى تحولات القدر بين الأوقات الآمنة الهادئة وبين تلك المزعجة العصيبة!! 

يبدو أن رباح الأرواح المكلومة تجيد اصطیاد أوقات هبوبهاء وتعرف متى وأين تسیر 

دخل (حمزة) الحمام ووقف أمام المرآة لحلاقة ذقنه قبل الاستحمام وفجأة... سأل نفسه 


سؤالا: هل ما يسمعه الآن إحساس وهمي من تراكمات هواجسه التي لا تتوقف» وكوابيسه 
النمطية المعتادة؟... أم هو حقيقة ككل ما سبق؟! 


حمام لا يتجاوز عدة آمتار یبصر بنظرة واحدة کل آبعاده... 
لا... ليست کل آبعاده.. ثمة ركن خلف تلك الستارة... وما آغباها وما آقساها من ستارة تخفی 
وراءها ذلك الآتي المجهول.. لا سیما وآن صوت الأنفاس ینبعث من هذا الاتجاه!! 


الأنفاس تتعالی... تتسارع.. 

(حمزة) یتصبب عرقاء وتتدافع في ذهنه متات الهواجس.. 

آعظمها أنه يلعن ذلك الیوم الذی قتل فيه جاره وانخرط في تلك الحياة المجهدة... وآدناها أنه 
الآن في الحمام... وما أدراك ما الحمام في تراث الرعب الأدبي والسينماي... والأنكى من ذلك أن 
الستارة تغطي ركن (البانيو)... ومن هو (البانيو) الذى قُتل على يد المخرجين والمؤلفين بحتّه 


وامتلاً بآلاف الجثث 

لکنها حياته الجدیدة... عليه أن يتقبلها دون أدنى مناجزة.. الآن فقط قرر (حمزة) ألا يهرب 
لخارج الحمام وأن يتقدم لفتح الستارة.. 

- کده يا دکتور (هانی) آبقی بريء علمیّا وأخلاقيًا قدام حضرتك کشاهد على حدوث ظاهرة 
مهمة زي دي.. ممکن تغير شکل الحياة على الأرض وممکن علميًا نفهمها ونعرف نتکیف معاها 
ونسیطر علیها... سواء كان ده بتکنولوجیا معينة... أو من خلال ثقافات وقناعات دينية أو تنمية 
بشرية أيا کان.... المهم إن القصة مش بسيطة ولا ونقدر معاها نطنش ونضیع الوقت... 

قالها (د.مرید) وهو يطفىء سیجارته 

الدکتور (هاني) يتنهد بعمق» ویرجع بکرسیه للوراء مسترخيًا عله يستدعي الراحة لذهنه الذی 
عرف كثيرًا وامتلاً بعظیم.. ثم يوجه نظره ل. (فدوی) مبدیّا علامات التعجب والحيرة والشفقة 
على حالهم آیضا 

- نزار: دلوقتي يا دکتور هاني جه الدور على حضرتك علشان نقدر نفهم ونوصل لحاجة في اللی 
بيحصل حوالينا ده 

فيه مشكلة ما... فيه مصيبة حصلت... فيه جريمة جايز... أي حاجة تخلى الطاقة السلبية دي... 
آو الروح المعذبة دي... غاضبة ومتوزعة ومنتشرة لحد ما ترتاح وتهدى 

- د. هانی: إيه الکلام غير العلمی ده يا أستاذ نزار ؟!! 

- نزار: يعني انت سايب اللی فات كله وجای على الکلمتین بتوعي وتقولي غير علمي!! 

- د. هاني: مش قصدي.. أصلك بتقول کلام غریب.... آرواح غاضبة... وتتوزع وتهدی.. ده کلام 
أفلام! 

د. مريد: يا دكتور هاني... ما آنا شرحت لحضرتك التوصيف العلمي للي بیحصل, نزار بيتكلم 


بص... انسى اللي قالهولك نزار.... وانسى كمان (رشا الجداوي)... إحنا دلوقتي بعد إذن حضرتك 


عایزین نعرف توصيفك العلمي لمرض (رشا) اللي حضرتك کتبت عنه تقرير کامل وطبعته کمان 


زی ما قلتلي امبارح.. 
اعتبرني زمیل جای یتعلم من حضرتك» وداخد درس في الحالة الجديدة اللي حضرتك سمیتها 
...على ما آتذکر.. 


- د. هاني: هيستيربا الصورة 

- د. مرید: أيواااا هیستیربا الصوراااا.... هي دي 

- د. هاني: بس آنا ما سمعتش راي الأستاذة (فدوی) یعنی... وليه ساكتة من آول القعدة؟! 

- نزار (غاضبا): يا دكتور آبوس إيدك ركز معانا.. وسيبك دلوقتي م الأستاذة فدوى... ممكن 
يبدو أن (نزار) أدرك من خلال مراقبته للدكتور هاني» طبعه الذى لا يعرفه عنه سوى المقریین 
منه والعاملين معه فى المصحة أنه يحب مغازلة الفتيات الصغيرات» ودائمًا ما يتعرض للعديد 
من المشكلات بسبب ذلك. 


فرد د. هاني بحرج شدید: آهة آ۵... هایل جدا... فكرة هايلة... موافق... ثوان و . خليهم ل يطبعوا لكم 
نسخة... لكن نحى عن مرضانا وأسرارهم» وبالذات العائلية.. آنا آسف جدًا... مش هاقدر 

نهض الجميع متنفسين الصعداء وكأنهم ارتاحوا لهذه الفكرة» التي من خلالها يمكنهم فهم الكثير 
عن شخصية (رشا) وبالتالي التوصل لفهم الشخصية الثانية التي داهمت حياتهم وهي العجوز 
(إحسان). 

تسلم الدكتور (مريد) ملفًا مكونًا من عشرين ورقة مكتوب باللغة الإنجليزية سجلها الدكتور هاني 
باسمه كمرض جديد تم اكتشافه على يديه» فأراد أن يحفظ لنفسه حقوق الملكية الفكرية في 
اكتشاف المرض والتعامل معه ولکنه تراجع عن نشر البحث في دوربات الطب النفسي 
والإعلان عنه بعد انتحار (رشا)» مما اعتبره فشلا في علاج أول مريضة بما آسماه Hysteria Of‏ 
65 وترجمه للعربية حينما حكى عنه للدكتور مريد ب. (هيستيريا الصورة) لأن الحالة 
تحدث للمريض تبداً جراء مشاهدته صورة واحدة وليس عدة صور. 

فما هي (هيستيريا الصورة) التي اكتشفها د. هاني» وكانت (رشا الجداوي) هي أولى ضحاياها الذين 
أفصحوا وحكوا عن عوالمها المخيفة؟!! 

ولماذا اختارت الطاقة السوداء (نون) هذا الأسلوب وهذه الفتاة» واختارت أن تلقي بها في نطاق 
مساراتها المظلمة؟! 

كان وقع المفاجأة هذه المرة مختلفًا على نفسية (حمزة)» فهي لم تثنه فقط عن الذهاب لعمله, 
ولكنها أقعدته طريح فراش آمه» وبين أحضانها تماما كطفل انتابه كابوس منتصف الليل فهرع 
إلى غرفة والديه وتسلل بينهما طالبًا الأمان. 

ظل (حمزة) يرتجف وهو بين يدي أمه التي راحت تقبله وتقرأ عليه من آيات القرآن ما تحفظط 
مما أعاد لها أجواء الخوف التي ظنت واهمة آنهم تركوها على أعتاب بيتهما القديم المجاور ل 


(شهيرة وراي).. تلك الأيقونة الملعونة التي حلت بهم وعصفت بالدفء والطمانينة. 
حق قطع هذا الجو المضطرب جرس هاتف (حمزة) المحمول» فنظر له برعب وقلق» لكن آمه 


طمأنته وهدأت من روعه» وأمسكت به وقالت 


- مکتوب د. مردد... أنت لسه تعرف الناس دي يا بني ؟!... با حمزة ارحم نفسك وارحمنا حرام 
عليك... واللّه ما جابلك البلاوي دي كلها إلا الراجل ده... منه للّه... منه لله.. كان یوم آسود يوم 

ما عرفناه وشفناه... كان يوم أسود يوم ما سكنا في العمارة دي... كا 

قاطعها (حمزة) بصرخة ألم نابعة من أعماقه: 

- ما||١اااماااااااا....‏ حرام عليى يا ماما... أنا مش ناقص... ما تكمليش عليا أبوس إيدك.. أنا مش 
هارد عليه... مش هارد عليه... ارتحتي؟!! 

- أيوه مش هترد... وهاقفله كمان.. ها 

- اعملى اللى تعمليه.. 

لم يكن خوف (حمزة) مبالعًا فيه» لكن بشاعة وهول ما رأى جعله يصل لنفس حالة السأم 
والانفجار التي انتابت (فدوى)» فاختار أن يبتعد قليلا عن كل ما يخص دائرة مسارات نون التي 
يرى أنها أصبحت بالبلدي وباللهجة المصرية الدارجة (بتلوش). 

على الجانب الآخر كان (د.مريد) و(نزار) وحدهما على مقهى الندوة الثقافية بعد أن قاما 
بتوصيل (فدوی) لبيتها بناء على رغبتها... وشعورها بالإجهاد العصي» فاعطاها (د. مريد) حبة 
دواء منومة» وقرر استبعادها من هذه المهمة نظرًا لحالتها... هذا كان قرار الدکتور مرید فهل 
للأحداث قرار آخر؟! 

حاول كلاهما الاتصال بحمزة أكثر من مرة دون جدوىء بعد أن أغلق الموبايل» مما زاد من 


لا تفارقه» ويضع بداخلها كل احتياجاته أينما ذهب. 


- شكله كده نام يا دكتور 

- مش ممكن ده المفروض عنده شيفت مساني النهارده في شغله.. هو كان قايل في كده 

- عمومًا.. ابقى اقرأ أنت التقرير لوحدك وبراحتك في البيت وكفاية لحد كده النهارده... أنا بأقول 
نروح والصباح رياح.. رغم إن قلبي اتقبض آول ما قلت الكلمة دي 

- إنت متجوز يا نزار؟ 


- كنت... ودلوقتي مع نفسي... تصدق بقى... في المواقف اللى زي دي... حاجة صعبة أوي إنك 
تبقى لوحدك.. ع الأقل كنت هاحتمي بعيالي 


- رينا يخليهوملك.. الصراحة أنا باروح بابقى عايز أصحيهم هههههههههه 
- هههههههههههههه 
كانت هذه الجلسة فرصة بين (مريد) و(نزار) لمزيد من التقارب والتعارف» ولتجاذب الحوارات 


الانسانية» والحدیث عن الصحافة والسياسة وكرة القدم وآحوال البلاد. 


كان کلاهما یخثی العودة لمنزله» ولکنه لا یبوح بذلك.. فظلا پسیران على آقدامهما في شوارع 
وسط البلد الساهرة» حتى تمت الساعة الثالثة والنصف صباخاء ومع تمامها كان هاتف (د. 
مرید) يرن مسجلا اسمّا آصابه بالذهول: 

۳ إيه ده؟ !... معقول؟... ده الدکتور هانی الزبات... إيه اللى مصحیه لحد دلوقی ؟! 

- طب وإيه الغریب في کده.. جایز متعود یسهر... زد ما تقلقش.. یمکن عایز يقولك على حاجة 
مهمة في التقریر 

رد (د. مريد) وق ذهنه ما سمعه من رفاقه» وبالتالي توقع أن يكون المتحدث ليس الدكتور هاني: 
- ألوو 

- آیوااا| يا دكتور مريد... أرجوووك تعالى لي حالا... 

- نعم!!!... إزاي يعني... دكتور هاني معايا؟! 

- أيوا أنا هاني... باقولك أرجووك ساعدني... أنا مش عارف آعمل إيه؟!.. استعنت بكل قوتي 
وخبرتي في تهدئة المرضى وأنا مش لاقي حل لنفسي 

- طب وأنا آقدر أساعد حضرتك إزاي وبايه دلوقتى واحنا داخلين ع الفجر؟!! 

- مش هاقدر أحكيلك في التليفون.. ممكن تيجي حالًا 

- رشا الجداوي 

- مالها؟! 

- لسه عايشة... ولسه خارجة من مكتبي من عشر دقايق!! 

والخوف والذعر حالة لمستمرة لا تنقطع» ولا تعرف ليلا من نهار.. 

نام (حمزة) و(فدوی) بفعل الحبوب المهدئة.. ونام (مريد) بعد طلوع الشمس أيضًا بفعل 
الحبوب المهدئة» ولكن في بيت (نزار)» الذى حصل على نصيبه من الطاقة الإيجابية عندما 
صلى الفجر حاضرًا في مسجد السيدة نفيسة» ولم يسكن حتى زار المقام وبی على أعتابه 
المقدسة» ثم أقنع د. مريد بالمبيت معه معتذرًا لزوجته بأنه اضطر للمبيت في المستشفى. 
فتناول مع شروق الشمسء إفطارًا شرقيًا دسمًا مع صديقه الجديد» سهّل عليه مهمة النوم دون 
مهدئات» وعلى صوت آثبر إذاعة البرنامج العام» خلد للنوم بمجرد أن سمع صوت (علی 
الحجار) ينشد تتر البرنامج الشهير (مع الذاكرين) وبشدو: 


(أتيت أطلب غفرانًا تقر به عيني.. ويفرح قلي في تقربه... يا غفااااار) 


نام الجمیع فلابأس من هدنة» تهدأ معها النفوس لتواصل المسير بحثا عن حقائق مولمق» 

وصادمة ومخيفة... ولکنها تمنح نفوسًا آخری في عالم آخر السلام والراحة. 

كان آول المستیقظین (حمزة).. وذلك بفعل کابوس جعله ینهض مفزوعاء لیجد نفسه في غرفة 

والدیه وبجانبه آمه تغط في نوم عمیق» ففهم فوزا آنها آقنعت والده بآن يذهب لينام في غرفة 

ابنه. 

لکنه اکتشف فور خروجه من الغرفة استحالة أن یقبل والده ذلك» فهو یمقت کل سلوکیات 

حمزة» ولا يطيق هواء غرفته ویعتبره مسممّاء وملوثا بآفکار وقراءات وحياة فوضوية بوهيمية 

غريبة لا تروق له ولا یفهمها.. 

لذلك اختار والده أن ينام في (الصالة) على (الكنبة)» فاقترب منه حمزة وتأمله وهو يغط في نوم 
عاو نوجسم ابتسامة تحمل مسحة حنين ممزوجة بشيء من الغبطة آو الحسد. . وقال محدثًا 


- يا بختك يا بابا... اخترت بمزاجك الحياة اللى تربحك... زي ما أنا اخترت بمزاجى الحياة اللى 
۰-۰ 38 !! 

ثم آلقی نظرة بعيدة للحمام الذی پشعر برغبة ملحة في دخوله» لکن هیهات بعدما شاهده 
بعيني رأسه بالأمس.. 


كانت صورة حية لا تنمحي من ذهنه.. ومشهد عصي على النسیان.. 

حين فتح الستارة ليجد سيدة عجوز غارقة فى البانيو المملوء بالماء» وتحاول التنفس بصعوية 
رافعة يديها النحيفتين في الهواء وتنظر له باستعطاف لينقذهاء وصوت أنفاسها يتعالى» فهرع إلى 
لم يقوّ حمزة بالأمس على مجرد رواية ما حدث أمامه لرفاقه.. فأرجاً ذلك لوقت يستعيد فيه 
توازنه وقواه النفسية والعصبية... 

ویبدو أن هذا الوقت لم يحن بعد.. حيث دلف حمزة إلى غرفة والدته فورًا رغم سطوع شمس 
النهار» فحشر نفسه داخل حضنها الداف المريح... لينام مجدذا... 

فحضن الم عالم وبلاد تعجز عن اختراقها أعتى قوى الأرض شرا 

كان إغلاق الدكتور مريد لهاتفه بالأمس حلا رائعًا لي يفلت من القنبلة التي ألقاها في وجهه د. 
هاني» وبناء على نصيحة (نزار) الذى لم يشعر بأدنى ارتياح لشخص الدكتور هاني... خاصة بعد 
نظراته المريبة ل. (فدوی). 

فاقتنع بسرعة» وقرر أن يؤجل المعاناة عدة ساعات» متوقعًا جميع الاحتمالات المفزعة بعدما 
قاله الدكتور هاني» وتأكيده أن (رشا) بشحمها اولحمها كانت عنده في غرفته... ماذا فعلت 
ولماذا حضرت؟... هذا ما قرر أن يعرفه في الیوم التالي من الدكتور هاني إن بقى حيا.. 

لكن مبيت الدكتور مريد عند (نزار غنيم) جعله» يدرك أن هذا الرجل حقّا وبدون مبالغة هو 
الأكثر صلابة فيهم» وهو الوحيد القادر على تناسي ما يرى أو يسمع من خوارق هذه المسارات 


الملعونة» ریما بسبب هذا الخلیط الثقانی والدینی والفلسفي الذى يعيش به» وریما لاتصاله الذی 
لا ینقطع بالسماء وایمانه بوجود قوی مهيمنة على الکون مهما تعالت مخاوفه وارتفع صخبه. 


- صباح الفل يا دكترة 

- صباح النور يا عم نزار.. 

- يا رب تکون نمت كودس.. آوضة البنات بحري وهواها حلو.. 

- لا الحمد للّه... ده نمت نوم بقالي شهور ما نمتوش... مش عارف آشکرك إزاى 


- على إيه یاعم... هو آنت فاکر إن آنا كان هيجيلي نوم لولا آنت جیت تبات معایا... هي الليلة 
كانت لبش وطالبة إننا نونس بعض... يالا ياعم قوم فوق كده واغسل وشك... وحصلني ع 
البلكونة علشان عملت فنجانين قهوة يتحلف بيهم. 


ضحك (د. مريد) وقام وفي نفسه يقول: 

- با بختك بدماغك يا عم نزار... فعلا صوابعك مش زی بعضها!! 

وفي (بلكونة) نزار جلس الإثنان يحتسيان القهوة» وكل منهما يخشى أن يفتح الآخر الحديث في 
ما يؤرقهما... ولكن لابد من ذلك 

- الدكتور هاني كلمك تانی؟! 

- لسه هافتح الموبايل وأشوف.. بس مش قادر الصراحة... لما أعصابي تهدى هابقی أكلمه 

- طب تفتكر إيه اللى بيحصل عنده؟! 


- أكيد حاجة شبه اللى بيحصل عندنا... لأنه أكيد دخل في مجال الطاقة بمجرد ما بقى ليه دور 
في حل المشكلة... عمومًا ساعة كده وأتصل بيه نشوف إيه الأخبار 


- طيب وبالنسبة للتقربر... أكيد لسه ما قريتوش؟ 

- الحقيقة لسه... بس قلبت فيه قبل ما أنام وفهمت تقرييبًا ملخص عن الحالة» رغم إني مش 
قادر أحطلها أسباب علمية» وأفتكر إن الدكتور هاني هو كمان ما عرفش يوصل لأسباب عضوية 
أو نفسية ممكن تؤدي ليها 

- طب طالما صحينا بقى ورشينا ميه.. وخدنا اليوم في وشنا.. مفيش مشكلة لو قلتلي إيه بقى 
(هيستيريا الصورة) دي 


- هههههههههههه ماشي يا سيدي... بص.. واضح إن (رشا) لما اتنقلت المصحة على إيد واحدة 
صاحبتها كانت في حالة انهيار عصبي حاد وهلع أو اللى إحنا بنسميها A۵٤)‏ 53016 وده بيبقى 
طبيي لأي مريض بالعصاب لكن اكتشاف حالتها كان بعد سماع شكواها لما هديت واتكلمت 


(رشا) يا نزار كانت بتشتكي من هلاوس بصرية حادة بتخليها تشوف الصورة بتتحرك 
- الصورة نفسها... البرواز يعني ؟! 
- لأ... تفاصیل الصورة نفسها من جوه 


- يا نهار آسود... إيه اللبش ده؟! 


- يعني لو دققت في صورة شخص مثلاء ممكن تلاق ملامحه بتتحرك أو اتغيرت. .. يعني ممکن 
تشوف صورة ليك بقميص أبيضء تشوفها تاني يوم تلاقيك لابس جاكيت كحلي فوقيها 


أن بتهرج ؟! 


- واللّه العظيم.. مش ده المرعب في الموضوع... لأن مريض الفصام بيشوف أشخاص وبیتخیل 
أحداث كمان وهمية. 


- على أساس اللى آنت قلته ده طبیی... أمال المرعب إيه؟ 


- إن الهيستيريا بدأت عندها حسب کلام د. هاني - طبعًا من غير ما يذكر اسمها - بصورة حد 
من قرايبها اتوفى من فترة بسيطة... ودي كانت آول صورة تشوفها بتتحرك وتتغیر فتحولت 
لكوابيس بتطاردها في كل مكان. 


- ومين بقى قرديتها دي ؟! 


- ما أعرفش هو إحنا نعرف إيه أصلا عن رشا دي إلا المعلومات اللى (فدوى) عرفتها من 
صاحبتهم المشتركة... انها دخلت المستشفى وانها انتحرت 


- طب الست العجوزة اللى كلمتني من بيت (فدوى).. واللى (فدوى) نفسها شافتها في الص... 
سكت (نزار) لبرهة وكأنه تذكر شينًا 

- إيه سكت ليه مرة واحدة كده؟! 

- هو إحنا ما حكينالكش على اللى حصل لفدوى وخلاها تعبت كده 

- لا.. آنا تصورت نها متضايقة من الفكرة من يوم ما اتعصبت علینا في القهوة وسابتنا 
ومشيت... إيه حصل إيه ؟ 

- أصلها ما كانتش عايزه تحكي لحد... وبالعافية حكت لي وحلفتني ما أقولش 

- بس طبعًا إنت هتقول... أصلها ما فيهاش حلفتني 

- لا طبعًا ما فيهاش... 

- خير؟! 


- (فدوى) اللى مجننها إنها تعرضت تقرييًا لحكاية هيستيريا الصورة دي... وعلشان كده أنا مش 
حاسس إنه مرض قد ما أنا شايفه رسالة عايزة توصل لنا من العالم الآخر 


- إزاى الكلام ده حصل؟ 


- في اليوم اللى جينالك فيه وحالتنا زي ما شفت.. لاقيت صورة لست عجوزة شكلها أرستقراطي 
جدا بس مش مريح.. صورة فوتوجرافية مش ع الموبايل 


- آیوا آیوا... فاهم فاهم 


- الصورة دي اتغیرت خلال دقيقة واحدة کذا مرة لحد ما بقی شکلها مفزع... فانهارت ووقعت 
من طولها لولا آمها والجیران لحقوها بدکتور 

- إنتوا إزاى تخبوا علیا حاجة زي کدد... 

- اللى حصل بقی... المهم إني خمنت تخمین غريب بس شکله صح... الست العجوزة دي روح 
كانت حاضرة وبتطوف في بيت (فدوى).» لأن غالبا هي الست اللى ردت علیا بصوت هامس 
وقالت لي أنا إحسان... م الآخر لازم نعرف مين إحسان دي بالنسبة ل. (رشا) 


- طب وإيش عرفك إن ليها علاقة ب. (رشا)؟ 
- لآن كل اللى بيحصلنا ده بدأ من يوم ما (فدوی) عرفت من صاحبتها الحالة بتاعة (رشا)... 


ويوميها لو تفتكر حكت لنا حاجة شبه أعراض ل هيستيربا الصورة... لما قالت واحدة بت بتشوف 
نفسها في الصور اللى حواليها كأنها مراية» فيمكن ده كمان عرض من آعراض هيستيريا الصورة 
فعلا 


- تمام... يبقى كده حياة (رشا) الخاصة هي اللي بتفرض نفسها... وجاية لنا لحد عندنا من غير ما 
نخش فيها!! ۱ 

كثيرًا ما يصبح الخوف دافقا لأشياء إيجابية» ریما یفعل في الانسان ما عجزت السنوات 
والحوادث أن تفعله.. 

وآکثر المتفائلین في العالم لا يمكن أن یصل لخیاله أن (حمزة) الآن جالس على السفرة مح والدیه 
ویتناول معهما وجبة الإفطار» بل ويسير ملاصقا لأمه وهی تقوم بتحضیره في المطبخ, 
وساعدها في وضع الأطباق على المائدة» وصب الشاي لأبيه الذى بات مذهولا مما یحدث. 

- جری إيه يا حمزة... أنت کده يا بني هتخليني أدعي عليك تضایق علطول ههههههههههههههه 
قطع الأستاذ عادل ضحکته فورًا حين نظرت له آمه نظرة يحفظها کل زوج مصري عن ظهر 
قلب» رغم أن (الایفیه) راق لحمزة وبادل والده الضحك.. 


- واللّه يا بابا... آنا معترف إني جیت على نفسي كتير الأيام اللى فاتت... شغل وقراية وآبحاث 
وترجمة لما بقیت زى الأعمى مش شایف قداي 

- يا حبيي الحياة يوم كده وبوم کده... رینا خلقها علشان نرتاح یوم ونتعب يوم... وبعدین إنت 
اصلا حارمنا منك وبترجع في وقت متأخر فمابنلحة بنلحقش نتکلم معاك کلمتین 

- الأم: لسه والله كنت باقول له الکلمتین دول.. إن الحياة مش شغل وقراية ویس.. وبعدین يابني 
عایزین نفرح بيك بقی... ونلعب مع ولادك 

- حمزة: ولادي؟!!... جوزتینی وخلتيني آخلف کمان! 

أولى قوانین وسنن (مسارات نون) أن اللحظات السعيدة الدافئة لا تدوم.. لذلك كان جرس 


الهاتف الذی اخترق آذان الجمیح» ولفت انتباههم مؤشرًا على ذلك» وعلامة فهمها الكل أن مهلة 
الراحة والطمأنينة قد انتهت. 


وبدا ذلك واضحا من وثبة (حمزة) نحو الموبایل» وملامح وجهه التي تبدلت في ثانية واکتست 
بالعزيمة الممتزجة بالقلق والترقب» فعرف والداه ألا جدوى... وأن الحكاية لا زالت تحمل 
فصولا أخرى. 

- ألوو... أيوا يا دكتور مريد... 

- إيه يا بني... فينك... ده إحنا قلنا مات... ما أنت ما بتختفيش كده عادي 

- معلش كان يوم صعب... هابقى أحكيلك أما أشوفك.. المهم إنت بخير و(نزار) و(فدوى)؟! 

- آه تمام الحمد للّه... برضه كان يوم صعب علينا كلنا... الظاهر كانوا شادين حيلهم شوية 
إمبارح 

- طب إيه ؟!... هتتاقبلوا النهارده... عندي مليون لغز في دماغي!! 

- آه هنتقابل ع الساعة ۵ العصر ع الندوة... بس دلوقتي عايزك تبعت نسخة من تقرير 
بعتهولك ع الميل ابعته من عندك للدكتورة جوليا عن مرض نفسي اسمه (هيستيريا الصورة) 

- إيه حكايته ده كمان؟! 

- لااااا ده حكايته حكاية لما نشوفك بقى 


- يا دكتور مهما كانت حكايته... أنت بتقول صورة... أنا كان معايا الأصل إمبارح 


- يعني إيه ؟! 

- لما نتقابل بقى 

الأستاذعادل يشير لزوجته بيده وملامح وجهه إشارة مفادها: إنسي... ابنك مش هيتغير عليه 
العوض 


OO OO OO OO OO 


في مستشفی الدکتور هاني تكدست سیارات الشرطة والصحفيون والموظفون والعاملون فى 
المصحة أمام جثته المحطمة على الأرض» وسط دهشة الجمیع من هذه النهاية غير ل 
لواحد من أنجح أطباء المخ والأعصاب في مصر» وصاحب أشهر مصحة نفسية لعلاج الإدمان 
والأمراض النفسية المستعصية. 

وبينما كان ضابط الشرطة يحقق في الحادثة التي تشير كل الدلائل على آنها انتحار کالعادق 
- ربنا ما بيسيبش... يالا آهو مات ما تجوزش عليه إلا الرحمة 

- يا شيخة اتقي اللّه.. ده بقى في دنيا تانية... حسابه عند رينا بقى 

- ربنا يسامحه ع اللى عمله وكان بيعمله 

- خلاص بقی.. افتكري له خير 

- هو فين ده؟!... آنت بس اللی بتنسي... نسيتي طریقته مع کل واحدة مننا بعد ما تتعين» 


وتخش له مکتبه لوحدها... ده إحنا لولا قرایبه من البلد وخاف لنفضحه كان زمانه رمانا زي 
الکلاب بعد ما قاوحنا معاه وحجرنا 


- ربنا یسامحه بقی... كان غاوي... رغم إنه دکتور یتحلف بشطارته.. سبحان الله 


- ولا اللی عمله مع البت الشقرا اللى انتحرت... فاكرة... ده بیقولوا حاول یغتصبها لولاش لمت 
عليه المستشفی يوميها 


- يا سااااتر يارب عليي... إنت إيه؟!.... ما عندكيش دين... كفاية بقى!! 


كان هذا الهمس مُؤْسْرًا لما قيل بعد ذلك في التحقيقات لمعرفة ما إذا كان الدكتور هاني انتحر 
بالقاء نفسه من نافذة مكتبه في تمام الساعة الرابعة فجرّاء أم أن أحدهم ألقى به. 


ولم تكن موظفة واحدة فقط هي التي شهدت بذلك» حيث كان من الواضح بل من الأكيد أن 
الدکتور هاني له صيت ذائع في التحرش بالممرضات والمرضی ممن يستجبن له. 

ویبدو أن في هذه القائمة حسب رواية کثبر من الشهود» (رشا الجداوي) التي لم تستجب لذلك 
وحاولت فضحه ولكن وقوعها تحت قهر وضعف مرضها جعلها تتراجع احتياجًا لدعم الدكتور 
هاني. 

وفور أن وصل الخبر إلى مقهی الندوة الثقافية» كان الذهول والصدمة هما رد الفعل الغالب 
عليهم» وبالأخص الدکتور مرید الذی لام نفسه وشعر بالاحساس بالذنب قليلاء لأنه لم 
يتجاوب مع استنجاد الدكتور هاني به.. 


ولكن ماذا كان عساه أن يفعل لينقذه في توقيت حرج» وقد كان منهك القوی» مجهد الأعصاب 
كما برر له (نزار)؟! 


وبعیدا عن الأسباب والنتائج فقد قرر الفريق الرباعي» إنهاء ملف (رشا الجداوي) ليعودوا إلى 
حياتهم الطبيعية» قبل أن يستفحل الأمرء فكانت الجلسة المطولة التي وضع فيها (حمزة) 
و(مريد) و(نزار)» كل ما حدث نصب أعينهم بالورقة والقلم» ثم إصرارهم على استدعاء (فدوی) 
وخروجها من حالتها كي لا تتفاقم» بداية لنهاية حكاية (رشا الجداوي وجدتها إحسان 
المانستيرلي).. أي منهما المعذب وأي منهما الذى يبحث عن حق دمائه التي لم تبرد» عبر 
مسارات (نون) الغاضبة؟! 

لم يكن صوت (فدوی) وهي ترد على مكالمة (نزار) بأفضل حالا من ذي قبل» ولكن ما قاله لها 
زميلها الصحفى فى هذه المکالم شحن من بطاريتها ما يجعلها تقرر العودة مجددًا لساحة 
المعركة.. 20 

يكفى أنها آنهت المكالمة واتجهت على الفور لتبديل ملابسها وهي تردد عبارة “أنا فتاة 
مختلفة... أنا لست إنسانة عادية”... فهل هي قناعات حقيقية ينبني أن يشعر بها من يتصدى 
لمثل تلك الظاهرة التي لا زالت كامنة؟.. .. أم هي مجرد تبريرات وهمية يمنح كل منهم بها نفسه 
مقومات وأسباب الحياة... 


تلك هي خطورة أن تعرف... ثم تحيا بعد أن تعرف؟! 


استعد الفریق لخوض غمار الجولة الأخيرة في لعبة الجنون والهلع التي آحاقت بهم. والتي 
جعلتهم پترحمون على أيام جريمة (شهیرة) وعشیقها في حق زوجها (رامي)» حیث لازالت 
علامات الاستفهام متزايدة» والأرواح المحلقة كثيرة. 

ولکن (حمزة) استطاع أن يحدد المسار النهائي للزفرة الأخيرة للعاصفة المنبعثة من البوابة نون» 
فكل الأسرار الآن تحتشد عند الشخص الوحيد الذى عاش مع (رشا) لحظاتها العصيبة قبل 
انتحارهاء ويعرف الكثير عنها وعن عائلتها بحكم الصداقة وبحكم الجوار. 

إنها (داليا عمار) صديقة رشا والصديقة القديمة أيضًا ل. (فدوی)» والتي كانت جسرًا عبرت به 
تلك الصرخة القادمة من عالم الحقيقة؟ 


(داليا عمار).. فتاة من نفس عمر (فدوى) كانت جارتها منذ سنوات» وتعرفت على (رشا) خلال 
جيرتها لها في (كومباوند) تسكنه أرق عائلات مصرء لم تكن تمامًا مثل جارتها في كل طباعهاء 
ولكن كانت لهما مغامرات وحكايات سهر وحفلات غير منضبطة أثارت حفيظة أسرتها 
وحذروها من رفقة (رشا)» بل طالبوها بقطيعتهاء في وقت كانت (رشا) فيه تعيش بمفردهاء 
وتفعل ما تشاء دون ضابطء ولا تعبا بمحاولات جدتها للتحكم فيهاء بل وكانت كثيرة الشجار 
معها منذ أن كانت صغيرة... وزاد الأمر بعد وفاة والدتها المفاجئة والغامضة ثم وفاة والدها 
الذى وهبها معظم ثروته»وکان يدللها ويترك لها العنان تفعل ما تشاء» ودشتبك في شجار مع أمه 
إذا لامته على ذلك. 


جلس الأربعة في بيت (داليا) يستمعون لحديثها الطويل... والذي كشف العديد من الأسرار 
الغامضة والمثيرة بين جنبات وأركان قصر (الجداوي) 

لم تجد (داليا) أي غضاضة أو صعوبة في إفشائها آسرار كامنة كان كتمانها سببّا في تعاستها 
وخوفها وإصابتها بالإكتئاب» وكأنها تحينت الفرصة لتروي وتخرج ما يؤرقها من حكايات 
سوداوية كانت قابعة في سراديب عفنة في القصر الملعون. 

كان الإحساس بالتطهر والبراء من الذنب الذى انتاب (داليا) وهي تحكي عن صديقتهاء ملحوظًا 
في نبرات صوتهاء وسكتاتها وحماسها وهي تتحدثء مما يفسر أن العلاقة بينها وبين (رشا) في 
السنوات الأخيرة من عمرهاء كانت لا تخلو من الابتزاز والتهديد بين بعضهما البعض» من خلال 
ما تعرفه كل واحدة عن الأخرى. 

ولکن» ثمة شيء عظيم منع (داليا) من قبل أن تحكي عن سجل (رشا) الحافل بالخطيئة حت لا 
يفتضح أمرهاء لذلك فهي الآن تستطيع أن تح في أمان.. أو كما نظن هي ذلك. 

- فدوی: معلش يا داليا لو كان الكلام هيضايقك... بس اح... 

- (قاطعها حمزة): والكلام هيضايقها ليه يا فدوى.. إحنا محتاجين نعرف کل حاجة يا دالیا.. 
وكمان بخلاف أي تفاصيل عن حياة رشا.. عايزين نعرف مين هي (إحسان هانم المانستیرلی)... 
هي جدة رشا مش كده؟! 

- (داليا): أيوا... بس مش ممكن تعرف مين هي إحسان جدة رشا إلا لما تعرف طبيعة العلاقة 
بينهم كانت عاملة إزاى 


أنا هاحكيلكم... إيه اللى وصل رشا لحالتها دي ؟!... وراحت فين جدتها ؟! 

وقبل أن تبدأ (داليا) حديثها الذى يتشوق له الجلوس دخلت عليهم الخادمة تحمل بعض 
العصائر للضيافة» فالتفت الجميع إليها وانتظروا تلك الثواني المعدودة التي تقدم فيها الخادمة 
العصير إليهم واحدًا تلو الآخر ببطء بدا ملحوظا مما أثار حفيظة (دالیا) فخاطبتها بنيء من 
الحدة: 

- بسرعة من فضلك يا أم سيد!! 

- حاضر يا ستى.. طب (النسكافيه) بتاع حضرتك أهو 

اقتربت الخادمة منها لتعطيها فنجان (النسكافيه) فلم تنظر لها (داليا) وعينها على الفنجان 
لتجد مكتوبًا على وجه المشروب كلمة (هاقتلك)» فجحظت عيناهاء ورفعت نظرها للخادمة 
لتجدها (رشا) تبت لها في ڌ ف !! 

ترتعد (داليا) وتقذف بالفنجان بعيدّاء وهي تصرخ وتنهض من مكانهاء وسط دهشة الجميع 
وقلقهم» فجميعهم أصبح متمرسًا على هذه النوعية من السلوكيات وردود الأفعال ولكنهم 
مندهشين من عدم وجود ما يثير ذعرها بهذا الشكل؟! 

- مالك يا سني ؟! ... أنت کوسة؟!. .. معلش فداى هاجيبلك غيره 


- لاالأ... شكرًا مش عايزة حاجة... روحي يا أم سيد 

"آنا آسفة أوي يا جماعة... معلش الحقيقة أنا أعصابي بايظة بقالي فترة طويلة من قبل حتى ما 
(رشا) الله يرحمها تموت... و(فدوی) عارفة كده 

(فدوى): حبيبتي اهدي بس... وروق... وسيبك من المواضيع دي... ولو تعبانة نجيلك وقت 
- د. مريد: لااااا لاااا ده أكيد شوية إرهاق من قلة النوم» بس إنما ما توهميش نفسك» وتدخلي 
مخك في دوامات مالهاش آخر... إنت كودسة وزى الفل.. واحنا مش عايزين نيجي تاني... 
عایزدنك تنسي الموضوع. .. بس محتاجين نعرف طبيعة العلاقة بين رشا وبين جدتها إيه ؟ 

فدوی تنظر للدکتور مريد باندهاش» وحمزة ونزار یسحبانها من يدها لتجلس قسرًا على الأريكة 
بجانبهما في حركة تحمل معنی:اسکی. . إحنا ما صدقنا لاقینا حد يتكلم 


- (داليا):طب هو أنتو عايزين تعرفوا المعلومات دي علشان إيه؟! 


(حمزة) يتأفف.. و(نزار) يضع يده على رأسه ويقول في سره صامتا: يا دين النبي على أم السؤال 
اللى مش هنخلص منه ده 

- (د. مريد بحزم يقترب من الحدة): بحث... بنعمل بحث... إحنا التلاتة دكاترة طب نفسي 
وواخدين (رشا) حالة» وجبنا معانا (فدوی) علشان صاحبتك مش أكتر... أنت مش مفهماها يا 
فدوى؟! 


- (فدوی):آه آه... قلتلها واللّه بس الحقيقة آنا عاذراها... ما تيجي نسیبها تستریح النهارده 
ونیجیلها بکره 

- (حمزة) ده لو فضلت لبکره!! 

- (دالیا): آفندم ؟! ۱۱ 

- (نزار): لأ یقصد إن إحنا مش فاضیین بکره... ومش هنعرف نتجمع تانی... أستاذة دالیا... بعد 
إذنك سوال: هي والدة رشا ماتت إزاى وامتی ؟! 

بذکاء الصحفی وقدراته الخاصة على جذب الضیف للحوار» عرف (نزار) كيف بصطاد الفردسة 
ویسحب من (دالیا) آولی خیوط الحکایة!! 

حظیت (رشا) بقسط وافر من الحياة المرفهة» وامتلکت بجانب ذلك نسبة ليست بقلیلة من 
الجمال الفتان» فکانت دائمًا مثار تنازع الفتیان علیهاء واقتتالهم من أجل رضاهاء تكلم وتمیل 
لمن ترید» وتترك وتتمنع على من ترید.. 

هکذا فهمت واستیقنت (رشا) آنها تملك الدنیا بين يديهاء خاصة أن آباها وآمها لا بعرفان معها 
كلمة (لا)» حت آخوها لم يستطع أن یقترب من حرمها المقدس أو یمارس معها دور الأخ الأكبرء 
حيث كان یتعرض لمعاملة سيئة وغريبة من آبیه» وكثيرًا ما تعرض لضرب مبرح حين حاول أن 
یمارس سلطته الطبيعية على آخته. خاصة حين بدأ يتنامى لمسامعه ما يصعب أن یتقبله رجل 
شرقي على امرأة تخصه. 

فكان كثيرًا ما يعيره أصدقاؤه بأخبار آخته» وحكاياتها التي لا تنتهيء إلى أن كان ذلك اليوم الذى 
رآها فیه» في إحدى الحفلات الساهرة داخل القصر وهي في ركن من أركانه وقد اختفت عن 
العيون» وكانت صدمته حين وجدها ثملة بين يدي شاب من أصدقائها یتبادلان القبلات الحارة. 
فلم يتمالك آعصابه, وأمسك بهذا الشاب واعتدی عليه بالضرب المبرح حت أفقده الوعي.. وكان 
ابن أحد أصدقاء والده المدعوین من رجال الأعمال الكبار وزوجاتهم. 

مما آثار غضب والده» وانهال عليه بالضرب والاهانة البالغة خاصة أن (شريف) اختار أن يصمت 
ولا يحي عما شاهده حفاظا على سمعته وسمعة والده والعائلة 

كانت دموع (شريف) وآلامه النفسية في تلك اللحظة لا يراها ولا يشعر بها إلا شخص وج و 
هذا الحفل.. إنها سيدة القصر الكبيرة (إحسان هانم)» التي رقت لحفيدها فاحتضنته وأخذته 
بعیذا عن الحضور مكتفية بالتمتمة: 

- كده.. كده يا رشدي... تعمل في ابنك كده... تموته قدام الناس 

الأصعب من ذلك أن والده لم يكتف بذلك بل أصر على طرده بعد دقائق من نهاية الحفل 
وانصراف الحضور» وسط توسلات جدنه» وبكائها 

في هذه اللحظة كانت (دالیا) آحد من يرون هذا المشهد من الدور العلوي آمام غرفة رشاء حين 
طلبت منها (رضا) المبیت معها خوقا من ارتياب أمها أو جدتها مما حدث. وكان طرد (شريف) 
وضریه على مرأى ومسمع من الآم التي كانت صامتة كأنها لا ترى شينًا... و(رشا) التي اعتلت 


شفتیها ابتسامة تتذکرها (دالیا) جیدّا من فرط استفزازها.. والجدة التي ظلت تتوسل لابنها آلا 
یطرد (شریف) خارج البیت. 

ولم ینس شریف ولا جدته هذا الليلة التي اضطر فیها للمبیت عند آحد آصدقائه. مما جعل 
هذه الواقعة نقطة تحول كبيرة في علاقة (رشا) بجدتها. 


كانت كل تعاملات شريف مع والده تري لفكرة بعيدة غير محتملة ولا واردة» ولكنها قابعة في 
اللاوعي من تراث أفلامنا العربية الكلاسيكية, وريما يكون فيلم (الخطايا) أحدها. لكن في أوقات 
أخرى نادرة كان (رشدي) يبدي حرصه على أن يكمل (شريف) دراسة الهندسة في الجامعة 
الأمرركية مغلا هکذا سمعت (دالیا) منه ذات مر من مرات زباراتها لصديقتها. 


حرصت (رشا) على ألا تتكرر تلك الفضيحة مرة أخرى» فأصبحت تأخذ حذرها. 

وذات مرة وجدت جدتها في رسالة وصلتها من رقم مجهول صور من حوار بين حفيدتها وبين 
الشاب الذى ضربه (شریف)» 5۳015 56۲66۳ ويضم هذا الحوار رسالة تهديد بالقتل من هذا 
الشاب الذى كان على علاقة بها لمدة طويلة» وفهمت من فحوی الرسالة آنها تركته وارتبطت 
بشاب غيره.. وأنها لا تبالي بتهديده 


فعلى الفور توجهت لغرفة حفيدتهاء وطرقت الباب بعنف.. فجاءها الرد أعنف 
- ميبيين ؟!! 

- افتحي يا رشا أنا إحسان 

- (من خلف الباب): خير يا (تيتة) عايزة حاجة ؟! 

- افتحي يا بنت... أنت هتكلميني وأنا ع الباب ولا إيه؟! 


في عصبية قامت (رشا) وفتحت الباب مواريًا وكأنها لا ترحب بدخول جدتهاء فنظرت لها جدتها 
بحدة» وقبل أن تنهرها بادرتها (رشا) 

- خير فيه حاجة... وبا ريت تنجزي بسرعة 

رفعت جدتها الموبايل أمام ناظريها وقالت لها 

- ممكن أفهم إيه ده؟! 

تغير وجه (رشا) وبدت عليه علامات الخوف ثم ردت في نبرة اهدا: 

- إيه ده مش فاهمة ؟! 


- باقولك إيه اوعي تنكري وتفتكريني مش فاهمة في الحاجات دي... لااا.. أنا فاهمة كويس آوی... 
تقدري تقوليلي الزفت ده بيقولك كده ليه؟! 


- مين اللى وصلك الحوار ده؟! 
- ما تجاوبيش بسؤال... وسعي كده من قداي وخشي جوه بدل ما أمك ولا آبوي يسمع!! 
دفعتها (إحسان) بقوة لتجد معها في الغرفة (داليا)» فلم تسلم عليها امتعاضًا من كل ما يتعلة 


بحفيدتهاء ولکنها لمست في عینیها لغة مفادها آنها هي من آرسل لها هذه الرسالة... بدافع 
الخوف علیها من هذا الشاب الموتور. 

- مين الواد ده؟!... وعایز إيه؟! 

- ده حاتم ابن "آنکل " وهدان 

- مممم.... مش حاتم ده اللي أخوى ضریه قبل کده یوم الحفلة؟... وبا تری بقی ضريه لیه؟! 
بصي... تردي ما تردیش... آنا بقی مش هاسکتلک واذا كان آبوي وأمك مش فاضیین يربو آنا 
بقی اللی هاربيي يا سافلة 

لم تمهل (رشا) جدتها كي تکمل اهاناتها» فنهرتها بشدة وبدأت في دفعها بقوة وبغلظة خارج 
- إنت فاكرة نفسك هتخوفيني... اعملي اللی تعملیه... لعلمك حاتم وغيره وغیره زی الخاتم في 
صباعي... ووريني بقى مين هيصدق تخاريفك... يالا بقى من هنا يا حاجة 

- أنت حقيرة وما اتربتيش 

- طب يالا يا ماما من هنا... يالاااااا... اطلعي بره.... براااااااا 

طردتها (رشا) ولكنها كانت تتصبب عرقًا خوفًا من افتضاح أمرهاء لكن هذا لا يُعيقها أبدَا ولا 
يثنيها عن عزائمها في الشر وأفكارها الشيطانية» فما هي إلا ساعات وكان (حاتم) بين يدي عدد 


من البلطجية من أصدقاء ی الجدید. ولم يتركوه إلا حطام في قارعة طريق مظلم» وكبيرهم 


و وو 66 


ا 

- أبعد عنها... أبعد عنها... هابعد عنها!! 

توالت الحكايات وقصص العشاق» وبدأت عائلة (داليا) فى الحذر من صديقة ابنتهم» حق 
صدرت الأوامر لها يألا تخرج معها ولا ترافقها في الجامعة: مما أثار حفيظة (رشا) وغيرتهاء 
ولعلها كما روت (داليا) غيرة نابعة من عقلها الباطن وفطرتها السوية التي كانت تتمنى أن يكون 
لها أم وأب يغاران عليها وبحيطانها بهذه الرعاية. 

فحاولت الاقتراب من (داليا) ولكن الأخيرة طلبت منها الابتعاد لفترة» فاستشاط غضب (رشا) 
وبدأت في تهديدها بسقطة صغيرة ذات مرة حرصت على تسجيلها صوت وصورق» حين آغوتها 
في إحدى الليالي» وسلطت عليها أحد الشباب لكي يوقع بهاء وفي لحظة خاطفة استسلمت فيها 
(دالیا) كانت کامیرا (موبایل) رشا ناقلا حهّا لما يحدث. 


هکذا وجدت (دالیا) نفسها تروي کل شيء بلا خوف» وتسترسل في التفاصیل حتى ما يخصهاء 
الأمر الذی جعل الرياعي یجلس مشدوها کانهم في قاعة عرض سينماي. 


ووسط هذا الاسترسال نال (نزار) عدة نظرات غیظ وحنق من زملاته حین قاطعها قائلا: 

- طب آبوها وآخوها وجدتها وعرفنا... آمال آمها دي بقی حکایتها إيه؟ 

وقبل أن یفترسه (حمزة) بالهجوم علیه» كانت !جابة (دالیا) كفيلة باعادتهم لجو الترکیز 
والاثارة.. حبن قالت: 

- آمها بقی هي سر اللخبطة اللی حاصلة في البیت ده کله!!... طنط (مدیحة) فضلت لغز کبیر 
بینها وبين جوزها لحد یوم معین» عمري ما هنسی منظر (رشا) فيه لأنها بجد صعبت علیا فيه» 
وعیطت لما كانت هتموت 

كانت السيدة (إحسان) تخاف على سمعة العائلة» وتخشی یومّا ما تتناثر فيه آخبار (رشا)ء فلم 
تجد بدا سوی کتمان ما تعرفه عن حفیدتهاء فضلا عن آنها حقا بدأت تشعر بالخوف منها ومن 
ردود آفعالها العنيفة. 

خاصة حين هددتها بقوة ذات مرة عادت فيها رشا مبكرًا ولکنها مخمورة حتى الثمالة» فتسللت 
لغرفتها سریعا» ولحقتها جدتها التي شعرت بأنها ثملة» فنهرتها بشدة وجذبتها من يدهاء ولكنها 
فوجئت بعنف مفرط منهاء حيث أمسكت (رشا) بتلابيبها ودفعتها حتى جعلتها تلاصق الحائط 
وهي توجه لها كلمات تحذير: 

- اسمي يا ست انتي... آخر مرة باحذرك... لو ما طلعتنيش من نافوخك... ورينا هابهدلك... 
فاهمة.... هابهدلك 

ضعقت جدتها حقّاء وشعرت بأنها ليست أمام فتاة في منتصف العشرينيات» ولكنها أمام غول 
شرس قادر على ابتلاع من أمامه!! 

وفي يوم ماء كانت (داليا) عائدة مع صديقتها من جولة الركض الصباحية وبملابس الرياضة» 
وفوجئا بصراخ ما وشجار داخل البيت وبمجرد الدخول في بهو القصرء وجدت السيدة إحسان 
تقف في منتصف السلم وتصرخ بأعلى صوتها وكأنها ترد أن تسمع الخدم وكل الناس: 

- يا خاينة يا سافلة يا حقيرة... وديني وما أعبد لأقول لرشدي لما يرجع م السفر... يجي يشوف 
البيت اللى ضاع... طبعاااااا... من يوم ما كسر بقلب راجل البيت ونكس رايته قصاد الناس... 
والبيت ما بقاش طبيي 


آنا هافضحك في كل حتة.... آنا هاعرف الناس كلها إنك كنتي في حضن راجل... 

وقعت هذه الكلمة كالصاعقة على قلب ومسامع (رشا) التي أبت أن تصدق ما تسمعه وهي تنظر 
لأمها وهي بقميص النوم وتمسك بيد (إحسان) وتحاول إيقاف صراخهاء متوسلة إليها بأن 
۳ گر ۲ 


وی مشهد دراماتيي تجمع الخدم وخرجوا على الصوت. وان كان ذلك على استحیاء من خلف 
الأعمدة وفي الأركان» لمحت (داليا) رشا وهي تبي لأول مرق» وعیناها ترسمان الضعف والتداعي 
والانهيار لما رأته. 

كانت (رشا) تحب أمها وتشتاقها أحياناء ولكنها لا تجدها ولا تلتقي بها سوى ساعات قليلة على 
مدار الأسبوع» فهي دائما خارج البيت نتيجة لسفر زوجها المتواصل خارج البلاد. 


ولم تنس آیضا (رشا) لاحسان آنها فضحت آمها على الملا آمام صدیقتها والخدم بل ووجهت 
لها کلاما شخصيا 
- اتفضلي يا ست هانم ياللي لسه ما طلعتیش م البيضة شوفي أمك الکبيرة المحترمة بتعمل 


إيه؟! 
لاقيتها في حضن (عمرو) صاحب أخوي شريف... عارفاه؟! 
- (الأم ببكاء وانهیار): كفااااية بقى كفااااية.... اسكتي حرااام عليي... اسكتي بقى! 


- (تواصل إحسان): لامش هاسكت... أنا سكت كتير.... وشريف لازم يرجع... يرجع بقى 
يتصرف معاكو.... طالما راجل البيت نايم على ودانه 

طبعا حضرتك يا ست (رشا) مش مخضوضة.... لأنك متعودة ع الحاجات دي... وأكيد 
صاحبتك الزبالة دي كمان زيك... بس آنا مش هاسكت أنا هاوریکم... أنا هاوریکم.... أوعوا من 


® 


وشي 
غادرت (إحسان) المكان» وتركت كارثة قصمت ظهر البیت» حبن صدمت الام أيضا بسلوك 
ابنتها فتضاعف بكاؤها وانهيارها وراحت تلطم على وجهها وتضرب رأسها. 


وابنتها جثت على ركبتيها في انهيار تام» ونظرت لها باحتقار وحنين وحسرة في ذات الوقت. 

مع طلوع شمس اليوم التالي دخلت الخادمة غرفة (مديحة) بعد أن طرقت بابها مرا ولم يجب 
عليها آحد لتجدها غارقة في الدماء بعد أن قطعت شرايين يدهاء وهربت من تيار لا تقوى على 
مواجهته 

مرت شهورعلی رحیل والدة (رشا)» والعلاقة بينها وبين إحسان تكاد تكون منعدمة» فكلاهما 
وبعد مرور عام اشتد المرض على (رشدي الجداوي) فأقعده عن العمل والسفرء واعترف لابنته 
أنه كان یعلم بخيانة زوجته» منذ بداية زواجهما وآن (شریف) ابنه لیس من صلبه ولکنه آکرمه 
حبًا لزوجته التي كان یعشقها ولا يريد أن یتخلی عنها. ولذلك اقتطع له نصيبًا من الثروة» وبحب 
بسفره وخروجه من المشهد. 

توف الأب ولم يعد فى القصر سوی الجدة والحفيدق ولاحظت (دالیا) أن العلاقة بینهما أخذت 
منحنی الث» حيث سمعت من رشا آکثر من مرة أنه آن الأوان لي تعيش بمفردها في هذا 
القصرء وآن هذه السيدة عاشت آکثر مما ینبغی حت كان الیوم الموعود. 

حين آخبرت (رشا) صديقتها ومعهن فتاتین آخربین و۳ شباب هم آعضاء شلتها آنها تنوي 
التخلص من جدتهاء ولم تخش أن تعلن ذلك. آمامهم وهم ما بين مصدق ومن یظن آنها تمزح! 
فبداً الجمیع یبتعد عنهاء عدة أيام خوفًا من سلوکیاتها المجنونة خاصة آنها آصبحت مدمنة 
کحولیات من الدرجة الأولى ولا يمر يوم إلا وتتناول فيه زجاجتین على الأقل من الحجم الکبیر. 
ابتعد الجمیع إلا شابين اثنين لم ینفضا من حولها» وقررا أن ینفذا معها جریمتهاء مقابل وعود 
مغرية بمبالغ فلكية من ثروتها التي آصبحت بين يديهاء ويضاف لها نصيب جدتها آیضا. 


كان هذان الشابان یتبادلان معها ليالي المتعة» کل من خلف ظهر الاخر» وهي تقنع کل شاب 
على حدة أنه حبیبها الوحید» وفي الیوم الذی قررا فيه التخلص من السيدة (احسان)» تسلل 
الشابان إلى القصر في العاشرة مساءء واقتحما علیها غرفتها وبعد تكميم فمها وتقیید قدمیها 
حملوها إلى (القبو) آسفل القصر... حيث كان الأخطبوط في انتظارهما. 


كان المشهد كالتالي: 
أحد هؤلاء الشباب فتح كاميرا الموبايل على سبيل المزاح وأخبر رشا أنه سيصور جدتها وهي 
تتوسل لها لترحمها 


راقت الفكرة لرشا وتم تصوير الجريمة البشعة صوت وصورة لتراها (داليا) بالتفصيل بعد ذلك. 
وبقدر ما كانت الجريمة مذلة وقاسية... بقدر ما كان الانتقام بشعًا ومهلک!! 

يبدأ الفیدیو بصورة ۶ جدران وسقف القبو القديم ذو الإضاءة الضعیفة > ثم تعتدل الصورة على 
(رشا) جالسة على كرسي وهي نصف مخمورة» وتضحك ملء فمهاء وجدتها لا تجد حلا إلا 
التوسل لها لتترکها كما طلبت منها ذلك» حت وصل التوسل لحد الیکاء وتقبيل يدي حفیدتها» 
وسط سخرية الشابین» حیث قال آحد‌هما: 

- (فيرد الشاب الذى يصور بالموبايل): لا لا... حرام عليكو يا جماعة دي ست كبيرة... نوم 
العازب يا حاجة والني هههههههههههه 

وفي قسوة شديدة تضحك (رشا) من تعليقات صديقيهاء حتى تقف من على الكرسي» وتقول: 

- باااااس خلاص... قررت أسيبك تروحي 

- إحسان: والنبي يا رشا... والبي... هامشي ومش هتشوفيني تاني 

- رشا: هاسيبك تروحي... بس بره الدنيا خالص ههههههههههههههه 

فتسحبها من شعرها على الأرض ویعاونها صديقها الشاب» ویحملانها داخل (البانيو) العتيق 
الممتائ بالماء القذر» وبدخلانها عنوة فيه وهي تقاوم وترفع كلتا يديها في الهواء» وتحاول إخراج 
رآسها لتتنفس» مستغلة آنهما مخمورين ولا عزم لهما في مقاومة رغبتها في الحياة» حتى أنها 
غرست أظافرها في رقبة رشا فجرحتهاء مما أثار غضبها وأفاقها نسبيًا 

فما كان منها إلا أن أجهزت عليها حين خطرت على بالها فكرة قاسية لا تصدر إلا من قلب 
واقترب الثالث يقترب ليصور وجه العجوز وهو يغوص في الماء وعيناها الجاحظتان لا تغادران 
الكاميرا. 

(رشا) الآن وحدها تسكن أعلى القصر... وجدتها جثة تتوارى في حفرة عميقة داخل القبو أسفل 
القض. 


ورغم أن (الفیدیو) كان مما آطلعت عليه (رشا) صدیقتها (دالیا) في لحظات ضعفها ومرضهاء 
حيث كانت فاقدة لطعم الحياق وتلجاً للاعتراف علها تستريح» إلا آنها بعد مقتل جدتها كانت 
تظن أن الحياة ستضحك لها وآنها ستعیش مع ملذاتهاء وراحت تردد لكل الجیران ومنهم (دالیا) 
أن جدتها إحسان اختفت فجأة» ثم ادعت آنها آصیبت ب. مرض (آلزهایمر) قبل اختفائها الأمر 
الذی أقنع حفیدها (شریف) حين سأل عنها. 


هيستيريا الصورة... 

كان هو الخیار الأبشع... والمسار الأسود الذی اختارته لعنة (نون) لتطفئ به نار العجوز 
المعذبة في العالم الآخر.. 

وهل هناك آبشع من تلك فكرة؟!.. 

فالخوف في عالم الرعب یکمن دائمًا في فكرة تحريك الثابت» وما تطمئن النفس ويؤمن العقل أنه 
ثابت لا يتحرك ولا يتغير.. 

أما وقد تغير وتحرك آیسّا.. فهنا لا يجد العقل سبیلا إلا إلى الشتات.. 


هكذا ضنعت (هيستيريا الصورة) وهي أقل ما تخرج به العجوز (إحسان المانيستيرلي) من 
فتزهق روحها تحت أقدام حفيدتها وعشيقها داخل (البانيو). 

انتظرت العجوز مرور ۷ أيام تمتلىئ فیهم حفیدئها بالحياة والأملء حق خرجت العجوز في اليوم 
الثامن من قبوها القدیم. وقررت آن تجهز علیها في ساعات معدودة ومع مطلع شمس الیوم 
بدأت مسارات نون تحيط بالقصر وتتغلغل داخله. 

استيقظت (رشا) حسبما روت - منهارة وباكية - لصديقتها (داليا)» ودخلت حمامهاء لتخرج منه 
مغو بحين ل إلبها اا سمعت ضوت اقاي مثلاحفة منيعنة من ( ا0و اوها 
تبال... وفسرت الصوت على أي محمل مقنع. 


وفي طريقها لباب القصر مرت بالكوريدور الكبير الذى تتشعب منه الغرف» فأوقفها ذلك 
الصوت الحاني الدافيء... صوت أمها حين كانت تغني لها وهي طفلة فتتراجع خطوتين للوراء 
حيث الصوت المنبعث من غرفة جدتها إحسانء ثم تفتح الباب الموارب لتجد في وجهها صورة 
كبيرة في مدخل الغرفة ولكن صوت أمها یتلاشی» فتدخل الغرفة بحنًا عن إحدى الخادمات 
لعلها تنظف الغرفة وتغني.. 

فتجد نفسها منجذبة لصورة جدتها بشدة» وكأنها مسحورة, فتدقق في ملامحها وهي في 
وقارء ثم فجأة تتغیر تلك الملامح وتختفي الابتسامة وتقطب حاجبیها وتحتد نظرات عینیها 
فتسقط (رشا) على الأرض هلعًا... وتزحف على ظهرها خارج الغرفة» ثم تركض في الكوريدور فى في 
اتجاه السلم. 

فوقفت لحظة لتلتقط أنفاسهاء وهي لا تي أن خلفها صورة جماعية كبيرة جماعية للعائلة حين 
كانت عائلة» فتلتفت حين شعرت بأن خلفها شيء ما غريب وغير مطمئن. 


والتفتت لتجد صورة العائلة» فتدقق فیها لتختبر نفسها هل آصیبت بالجنون آم ماذا؟! 

فتتنهد حين رآتها ثابتق وفي ثانية واحدق رآت جدتها (إحسان) في الصورة سواهم جميعاء 
تتحرك وتري بعصاهاء وتنزل على الأرض داخل الصورة وتبداً في الزحف في اتجاه الخروج منها!! 
وراحت تنادي الخدم بأعلى صوت ولكن أحدًا لم يسمع» فأعادت النظر للصورة من بعید 
لتجدها ثابتة. 

فتتجه فورًا إلى الخارج چ سيارتهاء وتنطلق بها بعیذا عن المكان» وهي تبي بصوت عال.. ثم 
التقطت آنفاسها قلیلا وبدأت تفکر أين تذهب؟!... فعادت آمام القصر و بيت صديقتها 
(دالیا) التي لم ترها منذ ۳ أسابيع» وشعرت وقتها آنها طوق النجاة» وبمجرد أن رأت صدیقتها 
أصيبت بالإغماء فنقلتها (داليا) مستعينة بصديقة ثالثة إلى مصحة الدكتور هاني الزبات آقرب 
مستشفی لهم. وبقيت فيها ۲ شهورء كلما تعرضت لصورة ثابتة تحركت آمامها وخرجت منها 
جدتها (إحسان)» حق قررت الخروج واضطرت لادعاء الشفاء بعد ان تحرش بها الدکتور هاني 
ولم تستجب له نفورًا وتقزرًا من حياتها القديمةء التي شعرت أنها من جلب لها اللعنات. 

قررت (رشا) الخروج بعد أن علمت برغبة أخيها في العودة لمصرء واستغلال مرضها لينقض على 
ثروتها.. 

ولكنها لم تعلم أن مزيدًا من اللعنات ستجنيها بعد خروجهاء فحينما كانت تفلت من هجمات 
جدتها كل مساء في غرف القصر وأكانه» كانت تقع تحت تهديد صديقيها بالقتل الذين طارداها 
وشعرا بغدرها ونكثها بالوعد. 

فكانت رشا تنتظر الموت كل ليلة... إلى أن قررت أن تلتحق بوالديها اللذين سبقاها وحجزا غرفا 
كان وصف (داليا) وقعه كاللهيب على نفوس (حمزة) و(نزار) و(فدوی) الذين كان من نصيبهم 
التشرف برؤية العجوز (إحسان) في كل حالاتهاء فحدثت (نزار) في الهاتف» وظهرت كصورة ل 
(فدوی)» ثم اختارت الثقيلة ل. (حمزة)» حبن جاءته في اخر صور حياتها وهي تنازع الغرق تحت 


آقدام حفیدتها وعشیقها. 
لذلك قام الأربعة بعد هذه الليلة» في حالة تجمد ذهني وفكري» وکآنهم مخدرون لاهم خائفون 
ولاهم مطمئنون. 


ولکنهم آصبحوا جميعًا على قناعة تامة بآنهم» قد وقعوا فرسة لا نهائية لمسارات نون وطاقاتها 
السوداء» ولا مفر من ذلك.. فهم الآن سیحصلون على هدنة لا يعلم مدتها إلا اللّه» بعد أن 
ارتاحت روح (العجوز) المغدورة» وعادت لمستقرهاء فور أن قام الأربعة بتسلیم الفیدیو 
للشرطة لتلقي القبض على قاتلیها الشابین الذین کانا من الطلقاء. وقد علم (نزار) فیما بعد أن 
الشابین آصیبا بحالة نفسية وخلل عقلي خلال محاکمتهماء مما جعلهما یقعان کلعبة في ید 
(احسان) تتلذذ بالانتقام منهما کیفما شاءت» فتجبر آحدهما على سکب الغاز على جسده 
وحرق نفسه. وتسوق الثاني إلى الرکض عارتا في شوارع القاهرة نهارًا والنوم في آکوام قمامتها لیلا. 


توقفت (دالیا) عن الحكي..وودعت ضیوفها وهي من داخلها تقول لهم: لا تتركوني وحدی.. ریما 
لأنها على قناعة تامة أن اللیل لا زال طوبلاً وأن ثمة زائر تنتظره وتعرفه جيداً يترقبهاء وسیقضی 
معها بقية السهرة.. 

وما هي الا أيام وکانت (دالیا) نزبلة لدی مستشفی الدکتور مريد الذی أدرك بعد انتحارها أن 
حالتها میئوس منهاء فصدیقتها قررت ألا تنفصل عنهاء وساقتها في مسارات جبرية حتى رآت أن 
قطع شراینها هو آقصر طریق من خلاله پلتقیان. 


تنتهي المعاناة... وتتعاقب أيام هادئة» لا خوف فیها ولا ترقب.. 


وتسطع شموس دافئة على غرف آمنة» تنسی معها النفوس عذاب الماضي.. وكأنها لم تذق مرارة 
من قبل.. 


الثلائة (مريد) و(حمزة) و(نزار) في آبهی صورة يرتدون بدل سوداء» ویرکبون سيارة (مريد) 
الفارهة في طريقهم لقاعة الاحتفال بخطوبة (فدوی)... 


فلینعم الجمیع بالهدنة... فما الحياة إلا لحظات بين اللذة والالم.. 


OO OO OO OO OO 


Group Ling‏ - لينك الانضمام الى الجروب 
Link‏ - لينك ا لقن اة 


